АҚШ мудофаа вазири Япония ва Жанубий Кореяни “яраштириб” қўядими?\n13:45 / 04.02.2017\nЯпония мудофаа вазири Томоми Инада Осиёдаги икки мамлакатга биринчи хорижий ташрифи билан келган АҚШ мудофаа вазири Жеймс Мэттис мамлакатлар ўртасида “ҳамкорликни мустаҳкамлашга ҳаракат қилишидан” умидвор. Бу ҳақда Reuters хабар берди.\n“Осиё-Тинчокеани минтақасида хавфсилик соҳасидаги вазият жуда жиддий, - деган Инада. – Жанубий Корея бизнинг муҳим қўшнимиз саналади. Мен Мэттиснинг Япония ва Жанубий Кореяга ташрифи ҳамкорликни мустаҳкамлашига умид қилмоқдаман”.\nШуни алоҳида таъкидлаб ўтиш лозимки, Япония ва Жанубий Корея ўртасида ўтган ойда дипломатик можаро юзага келди. Сеулдаги Япония элчиси Япония консуллиги олдида жинсий зўравонлик қурбонига айланган аёлларга атаб ҳайкал ўрнатилганидан сўнг чақириб олинди. Шу тариқа Жанубий Корея Иккинчи жаҳон уруши пайтида япон милитаристлари кореялик аёллардан жинсий эҳтиёжларини қондириш мақсадида фойдаланганликларини эслатиб қўйди.\nБироқ турли тарихий келишмовчиликларга қарамай, Япония ва Жанубий Корея АҚШнинг муҳим иттифоқдоши саналади ҳамда “умумий душманга” эгалар – бу Шимолий Корея.


Kutubxona - Jeyms Grem Ballard. Eng yaxshi istak barbodi (hikoya) / Kiril\nSiz shu sahifadasiz: Jeyms Grem Ballard. Eng yaxshi istak barbodi (hikoya) / Kiril\nМуаллиф Жеймс Грем Баллард\nАсар номи Энг яхши истак барбоди (ҳикоя)\n- Жеймс Грем Баллард\nТаржимон Болта Ёриев\nXуршид Даврон таҳрири остида\n1 Қирол Яковга Суиқасд\nЭнг яхши истак барбоди (ҳикоя)\nЖеймс Грем Баллард\nДоктор Жеймисон айни туш пайти Лондонга етиб келди. Шаҳарга элтувчи барча йўллар эса эрталабки соат 6 даёқ бекилган эди. Одатда бўлганидек, ёш қиролнинг тахтга ўтириш, яъни тож кийиш кунида одамлар маросим бошланишидан бир кун олдин қирол кортежи ўтадиган бутун йўл бўйлаб ўрин ола бошлашди. Доктор Жеймисон «Ритс» меҳмонхонаси ёнидаги метро бекати томон ўт-ўланлар босган нишабликдан юқорига кўтарила бошлади. Грин-Паркда эса юқоридаги сабабга кўра, бирор жонзот қораси кўринмас эди. Дарахтлар ости қаровсиз, турли лаш-лушлар сочилиб ётарди. Доктор Жеймисон метрога етгунча қора терга ботди, ўзининг кичкина, лекин хийла оғиргина қурол-аслаҳага мосланган жомадонини ўтлоққа қўйиб, ўриндиққа чўкди.\nУнинг қаршисида баланд ёғоч минбарнинг орқа томони турарди. У энг юқори қатордаги томошабинларнинг-очиқ ёқали ёзги кўйлакли аёллар, қўлидаги газета билан бошини қуёшдан паналаб турган енги узун кўйлакли эркаклар, миллий байроқчаларни силкитиб, куйлаётган болаларнинг елка-бошларини кўриб турарди. Одамлар бутун Пикадилли бўйлаб идора деразаларидан боқиб, токчалардан эгилишиб, ўзаро суҳбатлашишар, энди кўчанинг ўзи ҳам нур ва товуш аралашмасига айланиб кетган эди. Гоҳ у, гоҳ бу томондан узоқроқдан оркестр садоси ёки қайси бир офитсернинг аскарларни йўлнинг икки ёнига саф тортиши ёки сафни алмаштиришга ундовчи буйруғи эшитилиб қоларди.\nҚирол кортежи тож кийиш маросимидан кейин ўз йўлини соат учда Вестминстер аббатлигидан бошлаши керак эди. Шунинг учун ҳам у ўтадиган кўчаларда политсия аллақачон ҳар қандай ҳаракатни тўхтатганди. Доктор Жеймисон иккинчи чиқиш йўлагидан юқорига, Пикадиллининг шимол томонига кўтарилди-да, кўплаб идоралар ва меҳмонхоналар жойлашган баланд биноларга синчиклаб разм солди, қайси бирларини таниб олиб вақти-вақти билан уларнинг номини ичида такрорлар эди.\n-«Уестленд» меҳмонхонасига, -деди.\n-«Уестленд», -дея такрорлади доктор Жеймисон, ўз гапириш тарзини, иложи борича, ҳайдовчиникига мувофиқлаштиришга ҳаракат қилиб. Чунки бу ердагиларнинг нутқи у келган жойдан анча бошқачароқ эканини сезиб қолган эди. - Оксфорд-стритда, Марбл-Арчдан юз эллик ярд шарқда. Менимча, у ерга қўшимча кириш жойи Гроувенор-плейс томондан.\n-Мен кортежни кўрмоқчисиз деб ўйлабман. «Уестленд» дан ҳаммаси жуда яхши кўринади.\n-Худди шу ерда хато қиласиз, мистер. Мен ҳалигача бирор кишидан бу дахмаза ҳақида яхши сўз эшитмадим. - Ҳайдовчи йўловчининг кўнглини ранжитгиси келмагандек елка қисиб қўйди. - Тағин ким билади... Эҳтимол, буни қурган меъмор ўз давридан ўзиб кетган одам бўлса керак.\n-Сиз хорижлик эмасмисиз, сер? Янги Зеландиялик эмасмисиз?\n— Мана бу гапингиз тўғри бўлди, сер. Шаҳзода учун бугун ҳақиқий байрам, Аслида қирол учун дейишим керак эди-ю, аммо, Қирол Яков ИИИ деб айтиша ҳали кўникканимиз йўқ-да. Аммо унга яратгандан омад тилаймиз.\n— Доктор Режер Жеймисон, - деб ўзини танитди. - Бу ерда мен учун иккинчи қаватдан хонага буюртма берилган.\nХизматкор рўйхатлар журналидан ёзувни излай бошлади. Доктор эса атрофдагилар шовқинига қулоқ тутиб, пештахтага суянди. Бу ердагиларнинг кўпчилиги ялтироқ кўйлакли ўрта яшар бақалоқ аёллар эди. Улар тўхтовсиз бидирлашиб теливизор турган холга ўтишарди: соат иккидан бошлаб Вестминстер аббатлигида ўтказиладиган тахтга чиқиш маросимининг намойиши бошланади. Доктор Жеймисон уларга эътибор бермай, бошқаларни - ўз ишини тугатган офитсиантлар, хат ташувчилар, юқори қаватларда тантанали зиёфат уюштиришга ҳозирлик кшраётган хизматчиларни кузата бошлади. У ҳар бир кишига, худди бирор танишини учратиб қоладигандек разм соларди.\n— Хона сизнинг номингизга буюртма қилинганмиди, сер?\n— Мана бу ерда экан, сер. Кечирим сўрайман. Гап шундаки, уни бу ерга олдинги дафтардан кўчиришган. «Доктор Жеймисон, 17-хона». Жуда қулай кунни танлабсиз, доктор, қаранг-а,бу хонага ропа-роса икки йил аввал буюртма берган экансиз.\nХона кенг эди. Иккита бурчак деразасидан пастдаги одам тўла кўча яққол кўриниб турар эди. Чий пардалар эса қуёшнинг кескин нуридан ва қаршидаги катта универсал дўкон айвонида жойлашган юзлаб одамларнинг нигоҳидан ҳимоя қилар эди. Доктор Жеймисон девордаги жавонларни, сўнгра ювиниш хонасининг зинапояга чиқадиган дарчасини текширди. Кўнгли тинчигач, кейинча кортежни яқиндан кузатиш мумкин бўлган дераза ёнига креслони суриб қўйди. Бир неча юз ярд масофадаги кўча бўйлаб саф тортган аскар ва политсиячиларнинг ҳар бири аниқ кўриниб турарди.\nБутун дераза бўйлаб доктор Жеймисонни қизиқувчи назарлардан яшириб турувчи кенг қизил матоҳ - меҳмонхона деворини безаган байрам гулчамбари ўрами кесиб ўтган. Доктор Жеймисонга пастдаги уй девори билан ёғоч тўсинлар орасидан ўтган оломонга тўла йўлак жуда яхши кўриниб турарди. Ўрамни, унинг қуйи қисми билан дераза токчаси орасини бор-йўғи олти дюмча қолдириб тортиб қўйди-да, креслога қулайроқ ўрнашиб олди ва шошилмай оломон орасидан одамларни бир-бир қараб чиқа бошлади.\nУ Халлам-стритнинг ярмини босиб ўтиб, йўлакда ўнта стол қўйилган кичкина қаҳвахона олдида тўхтади Тент соя ташлаган бу столлардан бирига ўтирди-да, чўнтагидан қора кўзойнагини олиб таққач, қулайроқ жойлашиб олди ва хизматкорга яхлатилган апелсин шарбати буюрди-да, бамайлихотир ича бошлади. Қалин гардишли қора кўзойнакда уни таниш қийин эди. Кўча жимжит, фақат Вейтминстер аббатлигида вақти-вақти билан тадбир босқичлари бири бошқаси билан алмашган тартибда Оксфорд-стритдан қарсаклар портлаши ва табрик хитоблари эшитилиб турар эди...\nЁшлар бир-бирлари билан тамоман банд бўлганлари учун, ўзларини зимдан кузатиб туришгани мутлақо сезишмади. Йўқса, худди шу пайтда бирон бир кишининг доктор Жеймисонга кўзи тушганида эди, унинг беҳад ҳаяжонга тушганини билиб олар эди. Йигит 28 ёшларда бўлиб, эгнидаги костюми қоматига мос келмай,қопдек осилиб турарди. Жеймисоннинг эътибор беришича, Лондонда ҳозир ҳамма шундай кийинар экан. Йигитнинг узун ёқали кўйлагига рангини йўқотган галстук эътиборсиз тақилган, кўкрак чўнтагининг бирида иккита авторучка, бошқасида контсерт дастурига таклиф қоғози чиқиб турар эди. Унинг бутун қиёфасида университет ёш ўқитувчисининг хушёқим бамайлихотирлиги намоён эди. Чиройли юзи устида пешона орқага тортилган, сийраклашган қора сочлари пала-партиш силаб қўйилган эди. Йигит қизнинг юзига тикилар, унга бўлган туйғусини яширмас, уни диққат билан тинглар, фақат баъзи-баъзида хитоб ёки қисқа луқмалар билангина унинг гапини бўлиб турар эди.\n— Кортежни кўрмасак ҳам нима бўпти. Бугунги кун - қиролники эмас, меники.\n-«Ритс» меҳмонхонаси билан баробар олмос. Ё худо, мен яқинда турмушга чиқадиган йигитимнинг аҳволини кўриб қўйинглар . Лекин мукофот билан кутилмаган мўъжиза рўй берди-я, Рожер, тўғрими? Тўрт юз фунт! Сен энди асл бойваччасан. Фақат қироллик жамияти уни ҳеч нимага сарфлашга рухсат бермагани алам қилади, бўлмаса, уни Нобел мукофотидай сарфлашга тушардик. Хуллас, энди Нобел мукофоти олишингни кутишимизгага тўғри келади, ана ўшанда ҳаммаси бошқача бўлади.\n— Жун, илтимос, бунинг ҳаммаси бўлмағур гап: мен ҳеч қанақа вақт машинасини кашф қилмаганман. - У қўшни столга ўтирган ёлғиз кишини эслаб овозини пасайтирди; бошқа ҳеч ким атрофда йўқ эди.- Агар сен буни ҳаммага айтаверсанг, мени телбага чиқаришади.\n— Менимча эса, Рожер, сен ҳақ эмассан. Сен кашфиётингни кундалик ҳаётга татбиқ этиш мумкин эмас деб ҳисоблайсан. Олимларнинг ҳаммаси шундай деб ўйлайди. Бир ўйлаб кўр, вақтни орқага қайтариб ўтмишга саёҳат қилиш-а . Демоқчиманки...\n— Бунинг нимаси қизиғи? Ҳозир биз вақт бўйича олға ҳаракат қиляпмиз,тўғрими? Аммо «ура» деб қичқириш ҳеч кимнинг хаёлига ҳам келгани йўқ-ку? Коинотнинг ўзи вақт машинасидан ўзга нарса эмас. Агар тўғри ифодалайдиган бўлсам, мана шу ўтирган жойимиздан кузатадиган бўлсак,яъни уни томоша залида ўтирган каби кузатадиган бўлсак, бир йўналишда ҳаракат қилаётганмизни кўрамиз. Янада аниқроқ қилиб айтганда, асосан бир йўналишда ҳаракат қиляпмиз. Менга бор-йўғи фақат бир нарсани илғаш насиб этди, яъни тсиклотроннинг ичидаги айрим қисмлар баъзан тескари томонга айланиб, ўзининг сўнгсиз қисқа троекторияларининг яна ўз йўлини қайтадан бошлайдиган охирги нуқтасигача боради. Бу гап умуман бир ҳафтадан кейин ҳар қандай киши бугундан эртага қараб йўл олади ва ўз бобосини ўлдиради деган гап эмас.\n— Билмайман. Рости гап, мен, ҳатто, бу тўғрида ўйлашни ҳам истамайман. Эҳтимол, худди шунинг учун ҳам муаммо соф назарий жиҳатдан ишлаб чиқилиб ҳал этилишини истаётгандирман. Агар уни охиригача мантиқан ўйлайдиган бўлсак, менинг Харуеллдаги кузатишларим нотўғри бўлиб чиқиши керак. Чунки коинотдаги воқеалар (бу жуда аниқ) вақтга боғлиқ бўлмай кечади ва у биз унинг орқасидан боқиб ҳамда ўзимизни унга боғлайдиган кўриш бурчагидан бошқа нарса эмас. Неча йиллардан кейин муаммони, эҳтимол, Жеймисон парадигмаси деб аташиб, синчков математиклар уни ҳал қилгунларича қанча-қанча бобо ва бувилар у дунёга рихлат қилишса керак. Сен билан мен эса бизнинг невараларимиз олимлар эмас, балки адмираллар ёки архитекторлар бўлиши учун ғамхўрлик қилишимиз керак.\n— Тезроқ, тўрт ярим бўлиб қолибди! - дея хитоб қилди йигит. Яқинлашиб қолишди, шекилли.\nХонани ичидан қулфлаб, доктор Жеймисон стол тортмасидан жомадонни чиқарди, милтиқни терди ва уни қўлига олиб, дераза ёнига ўрнашди. Кортеж энди яқингинада ҳаракатланар, маросим бошида парад кийимидаги аскарлар ҳарбий оркестр мусиқаси остида тантанавор қадам ташлаб борар, улардан кейин қиролнинг отлиқ гвардияси келар эди. Оломон ҳавога серпантину конфеталарни ҳовучлаб сочганча шовқин солар ва қутловли хитоблар айлаб қийқирар эди. Доктор Жеймисон ўрам парда чеккаси билан дераза токчаси ўртасидан қуйига, йўлакка тикилди. У ўша ерда турган ҳар бир одамни бирма-бир кузата бошлади ва кўп ўтмай ҳалиги оқ кўйлакли қизни кўриб қолди - у оёқ учида кўтарилиб, оломон устидан кортежни томоша қилишга уринар эди. Қиз атрофдагиларга табассум ҳадя этар ва олдинроққа ўтишга ҳаракат қилиб, тинмай йигитнинг қўлини тортқилар эди.\nДоктор Жеймисон газета парчасини дераза токчасига қўйди. Суратдаги киши ўттиз ёшларда эди, унинг қорачадан келган ориқ юзи сувсар тумшуғини эслатар, бу политсия томонидан суратга олинган айнан қандайдир бир жиноятчи эди. Сурат тагида жиноятчининг исми битилган эди: Антон Реммарс.\nДоктор Жеймисон йўлакдан кўз узмай олдинга эгилиб олди. Дипломатия корпуси ўтди, ундан кейин очиқ машиналарда шойи тсилиндрларини олқишона силкитиб вазирлар маҳкамаси аъзолари борар эди. Яна қироллик отлиқ гвардияси кўринди, ўша заҳоти одамларнинг ғовур-ғувури кучайди: оломон яқинлашаётган қирол кортежини кўрган эди.\n-Жин ургир! - сўкинди доктор Жеймисон. -Иккинчиси қани?\n-Ахир, улар икки киши бўлиши керак эди-ку! -дея ўзига ўзи мурожаат этиб бўғиқ ғудирланди. - Икков эди!\nКўзни қамаштирувчи ўт чақнаб, тўрт томонга тутун ва чанг тўлқини урилди. Дераза ойналари бутунлай учиб тушди ва сакраб турган доктор Жеймисоннинг оёқлари остига тушиб парчинланди. Полни ойна синиқлари ва портлаш тўлқини майдалаган деворга ёпиштирилган пластика бўлаклари қоплади, доктор Жеймисон уларга тайриниб кетиб, креслога кўндалангига қулади; шу билан бирга, кўчада одамлар қичқириғи оҳу воҳлар билан алмашди, шунда у ўзини тутиб олиб деразага яқин борди ва ҳавода ёйилган тутун қоплаган ташқарига қаради. Одамлар ўзини ҳар томонга урар, отлар бош яланг қолган эгаларига бўйсунмай осмонга сапчир эди. Ўн-ўн беш киши шундоқ дераза тагидаги йўлакда ётар ва баъзилар ўтирганча нима содир бўлганини англамай қотиб қолган эди. Бир ғилдирагидан айрилган қирол каретасини от олдингага судраб борар, уни отлиқ гвардия ва аскарлар тўрт томондан ўраб олишга уринишар эди. Кўчанинг қарама-қарши томонидаги меҳмонхона тарафга бир неча политсиячи югуриб келарди ва доктор Жеймисон кимдир уни кўрсатиб, нималардир деб бақираётганини кўриб қолди.\nИкки киши политсия томонидан отиб ўлдирилди.\nСиёҳ билан қуйидагилар ажратиб чизиб қўйилган эди: «Ўлганлардан бири Антон Реммерс, профессионал қотил, ёлланган деб тахмин қилинаётган иккинчи террорчи Реммерсдан анча қари киши; жасади ўқдан дабдала бўлгани сабабли унинг шахсини политсия аниқлай олмади».\nЯна бир марта, охирги марта қизни кўриш ниятида, шунингдек, йигитни маҳбубасини батамом унутиши даркорлигидан огоҳлантириш мақсадида, у политсиячилар пистолетларидан тинимсиз потирлаб отилаётган ўқларга нишон бўлганича олға интилди.\n"http://www.kutubxona.com/wiki/index.php?title=Jeyms_Grem_Ballard._Eng_yaxshi_istak_barbodi_(hikoya)_/_Kiril&oldid=3521" dan olindi\nJeyms Grem Ballard


2018 йил учун закот, фитр ва фидя миқдори маълум қилинди\n2018 йил учун закот, фитр ва...\n17.05.2018 09:51 0 6538\nЎзбекистон мусулмонлари идораси Фатво ҳайъати милодий 2018 йил (ҳижрий 1439 йил) учун закот нисоби 1 грамм тиллонинг бугунги кунда бозорлардаги ўртача нархи 188 235 (бир юз саксон саккиз минг икки юз ўттиз беш) сўм атрофида эканини эътиборга олиб, 85 грамм тилло ҳисобидан закот нисоби 16 000 000 (ўн олти миллион) сўм экани ва мазкур сумманинг қирқдан бир (1/40) ҳиссаси, яъни 400 000 (тўрт юз минг) сўм миқдорда закот чиқаришни маъқуллади.\nБу йилги фитр садақасининг миқдори вилоят, шаҳар ва туманларимизнинг бозорларидаги 2 килограмм буғдой нархидан келиб чиққан ҳолда белгиланди. Масалан, 2018 йилда Тошкент шаҳар бозорларида 1 килограмм буғдойнинг нархи ўртача 2500 (икки ярим минг) сўм бўлса, демак, 2 килограмм буғдой нархи 5000 (беш минг) сўм бўлади.\nБу йилги фидя миқдори доимий узр билан рўза тутолмайдиган кишилар учун бир оч одамнинг бир кунлик озиқ-овқати баробарида бўлиб, ўртача 12 000 (ўн икки минг) сўм деб белгиланди. Бу ҳақда Ўзбекистон мусулмонлари идораси матбуот хизмати хабар берди.\nзакот фитр Рамазан фидя\nЖамият 13/05, 11:27\nМаблағлари сарфланиши шаффоф назорат қилинадиган «Вақф» фонди тузилди\nЖамият 24/04, 00:20\nЗакот бериш талаблари\nЖамият 11/05, 11:25\nЗакот, вақф маблағлари кимларга берилади? Энди бу бўйича алоҳида банк шуғулланиши мумкин


Қирғизистон Марказий сайлов комиссияси сайлов натижаларини бекор қилмоқчи\n21 май 2022, Тошкент вақти: 23:03\nБишкекдаги норозилар сайлов натижалари бекор қилинишини талаб этган эди.\nМарказий сайлов комиссияси 4 октябрда ўтган парламент сайлови натижаларини бекор қилиш тўғрисидаги қарорни ишлаб чиқмоқда. Қарор устида айни пайтда юристлар ишламоқда. Бу ҳақда Марказий сайлов комиссияси матбуот котиби Марина Гречанная Озодлик радиоси қирғиз хизматига маълум қилди.\nАввалроқ Марказий сайлов комиссияси аъзоси Гулнара Журабаева комиссиянинг 11 аъзоси сайлов натижаларини бекор қилиш учун овоз берганини Фейсбук саҳифасида ёзган эди.\n4 октябрда ўтган парламент сайловида амалдаги президентнинг укаси Асилбек Жээнбеков номзоди кўрсатилган “Биримдик” ва коррупцияга аралашгани айтиладиган Раимбек Матраимов оиласига мансуб “Мекеним Қирғизстан” партияларининг ҳар бири 24 фоиздан кўпроқ овоз олди. Учинчи ва тўртинчи ўринларни эса “Қирғизстан” ва “Бутун Қирғизстан” партиялари эгаллади. Мазкур партиялар ичида фақат "Бутун Қирғизстан" ўзини мухолифат партияси сифатида тақдим этган.\nПарламент сайловида иштирок этган 16та сиёсий партиядан 13таси сайлов натижаларини тан олишдан бош тортгани ортидан Қирғизистонда оммавий норозилик намойишлари бошланиб кетган эди.


Ёшлар иттифоқи Амударё туман Кенгаши ёш тадбиркор ва фермерларга қандай ёрдам беряпти? - Kruz.uz\nЁшлар иттифоқи Амударё туман Кенгаши ёш тадбиркор ва фермерларга қандай ёрдам беряпти?\n09:53, 24.02.2018 989 0 Ёшлар иттифоқи\n"Сайёр-интервю" лойиҳаси доирасида Ёшлар иттифоқи Амударё тумани кенгаши раиси Маҳмуд Шерметов билан суҳбат (2-қисм):\n-Гувоҳи бўлдик, янги бинога кўчибсиз. Бу ерда, янги Ёшлар марказида ёшлар учун қандай тўгараклар фаолиятини бошлаган?\nСиз кўриб турган ушбу бинода ҳорижга ишлаш учун чиқиб кетиш истагида бўлган ёшлар учун, хорижий давлатларнинг меҳнат қонунчилиги ва тил ўргатиш бўйича бепул тўгараклар фаолияти ташкил қилинди. Туман кенгаши қошида рус тили, инглиз тили, маънавий-маърифий ва диний таълим, ҳуқуқшунослик, меҳнат миграцияси тўгаракларида тажрибали мутахассис ва ўқитувчилар бириктирилиб тугараклар иш фаолияти йўлга қўйилди.\n-Ёш тадбиркор ва ёш фермерлар билан қандай иш олиб боряпсиз?\nТуманда фаолият юритиб келаётган 70 нафар ёш тадбиркорлар мавжуд. Янги тадбиркорлик фаолияти билан шуғулланмоқчи бўлган 35 нафар ёшлардан мурожатлар келиб тушди. Шундан 18 нафар кредит олиш бўйича, 8 нафари бўш турган бинони нол қийматда сотиб олиш, 9 нафари бўш ётган ер майдонида деҳқончилик қилиш учун таклифлар келиб тушди, булар бўйича амалий ишлар олиб борилмоқда.\nҲозирда туманда 104 нафар ёш фермерлар фаолият юртмоқда. Туманимиздаги ёш фермер ва ёш тадбиркорларнинг муаммолари ўрганилиб муаммоси ҳал қилиб берилди. Жумладан;\n-тадбиркорнинг тегирмондан фойдаланиш бўйича электр тармоғига уланиш бўйича;\n-тадбиркорнинг пахта заводидан ололмаган қарзларини олиш бўйича;\n- электр тармоғига уланиш бўйича;\n-тадбиркорнинг бўш турган бинони олиш бўйича берган аризасига асосан муаммолари ҳал қилиб берилди.\nШу билан бирга тумандан 2 нафар ёш фермернинг Ўзбекистон ёшлар иттифоқи ва Ўзбекистон фермерлар кенгаши томонидан ташкил қилинган “Ёш фермерлар форуми”да иштирок этиб, “Килчибой” ММТП ҳудудида фаолият олиб бораётган “Жумабоев Шерзод” фермер хўжалиги раҳбари Жумабоев Шерзодга балиқчиликни ривожлантириш мақсадида 30 миллион сўмлик имтиёзли кредит олиш бўйича Ипатека банк томонидан сертификат берилди.\nШуҳрат Саидаҳмадов сухбатлашди.\nАмударёёш тадбиркорЁшлар Иттифоқифермерлар\n20:49, 21.08.2019 1154\nФидокорона хизматлари учун Исроил тез ёрдам машиналари Қ.Қуронбоев продюссерлик маркази "I love..." ҚВЗ имконияти чекланган фуқаро ички ишлар органлари «Маҳалла посбони»\n16:51, 19.08.2019 5486


МИБ ходимларига мажбурий ижрони 2 мартагача кечиктириш имкони берилди\n22 ноябр 2019, Тошкент вақти: 18:10\nШу йилнинг 1 июнидан бошлаб, Мажбурий ижро бюроси (МИБ) фаолиятда қатор ўзгаришлар бўлади.\nKun.uz нашрининг ёзишича, 1 июндан бошлаб, тўсқинлик қилувчи ҳолатлар аниқланган тақдирда, ижрони кўпи билан 2 мартагача кечиктириш мумкин бўлади. Бунинг учун қарздор аризаси ёки МИБ ходими ташаббуси талаб этилади.\nНашрнинг қўшимча қилишича, аввал қарзни ундиришни неча мартагача кечиктириш мумкинлиги қонунчиликда аниқ белгиланмаганди.\nАйни пайтда, ижро иши юритишни қўзғатиш тўғрисидаги масала ижро ҳужжати келиб тушган вақтдан бошлаб бир иш куни ичида ҳал этилади.\nБу ўзгаришлар президентнинг шу йил 15 майда имзолаган "Суд ҳужжатлари ва бошқа органлар ҳужжатларини ижро этиш самарадорлигини янада ошириш чора-тадбирлари тўғрисида"ги қарори билан жорий этилмоқда.


Волков “Навбаҳор”га қайтди » Скачать музыку бесплатно новинки музыки 2016-2017\nВолков “Навбаҳор”га қайтди\nКомментариев: 0 Просмотров: 195 Дата: 25-01-2016, 12:40 Ўтган мавсум иккинчи ярмини жамоамиз мураббийлар штабида ўтказган тажрибали мутахассис Александр Волков “Навбаҳор”даги фаолиятини давом эттирадиган бўлди. Хабарингиз бўлса ушбу мутахассис мавсумлар оралиғида Ғузорнинг “Шўртан” клубидан тушган таклифни қабул қилиб, воҳага йўл олганди. Аммо, унинг Ғузор жамоасидаги фаолияти узоқ вақт давом этмади. Маълум вақт давомида “Шўртан” билан бирга бўлган Волков клуб билан хайрлашишга қарор қилди. Айнан бу жиҳат эса клубимиз раҳбариятига қўл келди. Мураббий “Навбаҳор”га қайтиш борасида билдирилган таклифга розилик берди. Бундан бироз вақт олдин жамоамизнинг Тошкентдаги вақтинчалик қароргоҳига етиб келди ва ишга киришди. Кеча тикланиш жараёнини ўтказган жамоамиз аъзолари бугун кечки пайт машғулот ўтказишади холос. - деб хабар бермоқда Stadion.uz нашри.


Мақбара дунё нигоҳида\n“National Geographic” журнали саҳифасида Х. А. Яссавий мақбараси ҳақида ахборот эълон қилиниши ҳамоно бутунжаҳон тарихсеварлари назарига тушди.\nМашҳур журналнинг фотосуратчиси Жорж Штейнмец саёҳатини юртимиз пойтахтидан бошлаб, 1 миллиондан зиёд одам рўйхатдан ўтган шахсий саҳифасига Туркистон, Жамбил ва Манғистов ўлкаларида туширган суратларини жойлаштирган.\nКейинроқ “National Geographic” журнали Яссавий мақбарасининг суратини танлаб олиб, уни 142 млн. одам кўрадиган саҳифага жойлаштирган. Натижада буюк бобокалонимиз мақбарасининг сурати 1 кечаю кундуз давомида 300 мингдан зиёд одамнинг назарига тушди. Фотографнинг обуначилари мақбара тарихи, унинг қаерда жойлашгани ҳақида қатор саволлар бериб, суратга нисбатан ўз қизиқишларини маълум қилишган. Қолдирилган шарҳлар орасида оламдаги нотинч аҳвол барқарорлашса, албатта Туркистонга келиб, мақбарани зиёрат қилишларини ёзиб қолдиришгани жуда аҳамиятли. Бундай шарҳлар сони 1000дан ошади.\nТуркистон шаҳар ҳокимининг матбуот хизмати, 2020-08-11, 05:05 231\nИсроилда ал-Форобий ёдгорлиги 112\nМусиқа мактабига саралаш бошланди 117\n''НАФАС''ни кўришни тавсия қиламиз! 253\nХалққа мерос хазина 157\nҚозоғистонда илк бор Шамши Қалдаяқов музейи очилди 166\nМақбара дунё нигоҳида 231\n''Қозоқ хонлари'' мемориал мажмуаси очилади 177\nУч йилдан буён ёпиқ турган Яссавий мақбараси гумбазини реконструкция қилиш ишлари якунланди 207


ҚАНИ ЎША ОППОЗИЦИЯ? – mulkdor.com\nOctober 26 2018, 09:10 Бирдамлик Халқ Демократик ҲаракатиЖамиятИнсон ҳуқуқлариСиёсатТарихТурон тарихиЎзбекистон\nБугун Ўзбекистонни бошқараетган ҳукумат ,Ҳурматли президентимиз Ш.М.Мирзиёев раҳбарлигида жуда катта бунёдкорлик ишларини амалга оширмоқда. Бобомиз Амир Темур ” Бизнинг қудратимизни кўрмоқчи бўлганлар қурган биноларимизга боқсин” деган эди.\nШу кунларда мамлакатимизнинг барча сарҳадларида мисли кўрилмаган қурилишлар туфайли жаҳон андозаларига мос ,гўзал бинолар қад ростламокда.Бироқ мамлакатнинг ривожи ва қудрати қурилишлар билан ўлчанмайди. Шу гўзал бинолар ичида яшаётган жамият яъни “социум” нинг интеллектуал потенциали ва сиёсий онги (сиёсийлашганлиги) қай даражада ривожлаганлиги билан ўлчанади.Бобомиз Амир Темур – ” Мағрибдан Машриқ (кун чиқишдан-кун ботиш)гача адолатли тузум ўрнатдим. Бирор бола бошига бир лаган тилла қўйиб давлатимизнинг у четидан бу четига борса битта танга йўқолмайдиган тартиб ўрнатдим” деган эди. 1405 йил 19 февраль куни Ўтрорда жаҳонгир вафот этди . Шу куни Исфахон орқали Мовороуннаҳр сарҳадига қадам қўйган Испания элчиси ва унинг мулозимлари қип- яланғоч қилиниб, мол-мулки таланиб-” бор энди тўрт томонинг қибла шаклида юртига ҳайдаб юборилди. Бобомиз ўрнатган тартиб 1405 йил 19 февраль куниёқ танззулга юз тутди.\nШаҳрисабзда қурилган Кўк сарой вайронага айланди. Жаҳонгирнинг ишлари чиппакка чиқди ва унинг маънавий тузукларидан бошка ҳеч нарсаси мерос бўлиб қолмади.Шуларни ўйлар эканмиз алам билан чиғаногимизни тишлагимиз келади.Бобомиз қурган ўша адолатли тузумнинг фуқаролари тургун фикрли ,сиёсийлашган (ангажированный) фуқаролар бўлганда эди, бугунги Ўзбекистонимиз дунёни бошқараётган энг қудратли давлат бўлган бўлур эди. Бундан кўриниб турибдики қўлга киритилган ютуқларни сақланиб қолишнинг асосий шарти тургун, сиёсийлашган жамият экан. Бизнинг жамиятимиз бугун қандай аҳволда? У асрлар бўйи ХОН ва ОМИ ёки ПОДШОХ ва РАЙИАТ типидаги системада яшаб келди. Бу системанинг симптомлардан қутилиш осон иш эмас.Президентимиз ўз нутқларида фуқароларни эркин фикрлайдиган, давлат ривожи учун жон куйдирадиган, етук шаҳслар қилиб тарбиялашни олдимизга бош мақсад сифатида белгилаб бермоқда. Мухолифатсиз жамиятда бу вазифани бажариш имкони йуқлигини жаҳон амалиёти исботлаб бўлган. Жаҳон жамоатчилигининг нуфузли институтлари Ўзбекистоннинг демократик ривожланиш кўрсаткичларини 170-ўринда деб белгилаганлар. Тузумимизни эса АВТОРИТАР тузум деб баҳолаганлар.\nБугун Ўзбекистон ҳукуматининг олдида давлат тузумини қисман демократик тузумга айлантириш ва аста- секин тўлиқ демократлашув жараёнига олиб чиқиш вазифаси ҳар қачонгидан ҳам долзарб бўлиб турибди. Бундай вазифани уддалаш юқорида айтганимиздек оппозициясиз мумкин эмас. Лекин ҚАНИ ЎША ОППОЗИЦИЯ? Бу борада ” Бирдамлик Халк Демократик Ҳаракати жозибали кўринади албатта. Бироқ, ўз сафига тобора кўпроқ ёшларни жалб этиб бораётган БХДҲ конструктив позицияда фаолият кўрсатиши лозим. БХДҲ нинг лидери Боҳодир Хон Туркистон бунга тайёрми? Буни вақт кўрсатади.


Аввалроқ агарда Арсен Венгер жамоа билан шартномаси муддатини узайтирсагина Германия термаси ярим ҳимоячиси «тўпчилар» сафида қолиши ҳақида хабарлар тарқалганди. «Йўқ, «Арсенал»даги келажагим фақат Венгерга боғлиқ эмас. Тўғри, Лондонга келишимга айнан шу мураббийнинг ишонч билдирганлиги сабаб бўлганди»,-деди футболчи бу масалада.\nОзил шунингдек, жамоани 20 йил кўпроқ вақтдан буён бошқариб келаётган мутахассиснинг профессионаллик салоҳиятига алоҳида тўхталди: «Улкан тажрибага эга мураббийнинг «Арсенал»ни дунё бўйича етакчи клублар қаторига олиб чиққанини унутмаслик керак. Хуллас, Венгер юксак ҳурматга лойиқ инсон. Афсуски, унинг «Арсенал»да қолиш-қолмаслигини мен ҳал қилолмайман. Нима бўлишидан қатъий назар, биз жамоа сифатида олға интилмоқдамиз. Табиийки, ўз олдимизга қўйилган вазифаларни уддалаш учун бор имкониятларни ишга соламиз». Эслатма, Венгер ўз келажаги хусусида якуний қарорни ёзда қабул қилишини айтганди. «Арсенал» ҳимоячиси Начо Монреаль эса яқинда клуб раҳбарияти франциялик мутахассисга янги шартнома таклиф қилишга тайёр эканлиги ҳақида гапирди.\nҚаерда тўп сурмайин, фанатлар мендан кўпроғини талаб қиладилар. Чунки ҳар қандай вазиятни ўзгартириб юборадиган ўйинчилар тоифасиданман. Албатта, танқидлардан қочиб қутулишнинг иложи йўқ. Мақтовлар хусусида ҳам худди шундай дейиш мумкин. Бироқ шахсан мен учун мухлислардан кўра, мураббийнинг фикри муҳимроқ. Буни бир неча марта таъкидлаганман.\nОчиғи, мухлисларнинг айрим фикрларини тушунолмайман: «Қаранг, Озил аввалгидек эмас - тўп учун курашмаяпти, ўзини жангга урмаяпти. Иштиёқи сусайиб қолгандек». Йўқ, аслида ундай эмас. Бунга шубҳа қилсангиз, статистик кўрсаткичларимга қаранг: ҳаракатлар динамикаси бўйича бошқалардан сира ортда қолмаяпман. Хуллас, ҳамон зиммамдаги вазифаларга жиддий ёндашяпман».


L-Цет® – medu.uz – Дорилар ҳақида маълумотлар ўзбек тилида\nHome Йўриқномалар L-Цет®\nПрепаратнинг савдо номи: L-Цет®\nТаъсир этувчи модда (ХПН): левоцетиризин гидрохлориди (levocetirizine dihydrochloride);\nфаол модда: 5 мг левоцетиризин гидрохлориди;\nёрдамчи моддалар: микрокристалл целлюлоза, натрий кроскармеллоза, сувсиз коллоид кремний диоксиди, магний стеарати, Opadry II 85G 51300 яшил қопламаси.\nТаърифи: думалоқ, икки томонлама қавариқ, яшил рангли қобиқ билан қопланган таблеткалар.\nФармакотерапевтик гуруҳи: тизимли қўллаш учун гистаминга қарши воситалар.\nЛевоцетиризин Н1-гистамин рецепторларининг блокатори, гистаминнинг рақобатли антагонисти. Аллергик реакцияларнинг гистаминга боғлиқ босқичига таъсир қилади, томирларнинг ўтказувчанлигини ва эозинофилларнинг миграциясини камайтиради, яллиғланиш медиаторларининг ажралиб чиқишини чеклайди, шу туфайли аллергик реакцияларни ривожланишини олдини олади, экссудация ва қичишни бартараф қилади. Левоцетиризин амалда антихолинергик ва антисеротонин таъсирга эга эмас. Гематоэнцефалик тўсиқ орқали ўтмайди. Терапевтик дозаларда амалда седатив самара кўрсатмайди. Бир марталик доза ичга юборилганидан кейин препаратнинг самараси 15 минут ўтгач ривожланади ва 24 соат давомида сақланади.\nИчга қабул қилинганида тез сўрилади, бир вақтда овқат қабул қилиш сўрилиш тезлигини пасайтиради, аммо унинг тўлиқлигига таъсир қилмайди. Левоцетиризиннинг биокираолишлиги – 100%. Чўққи концентрацияси 207 мг/мл ни ташкил қилади, ТСmax– 0,9 соат, тақсимланиш ҳажми – 0,4 л/кг. Плазма оқсиллари билан боғланиши – 90%. Ярим чиқарилиш даври – 7-10 соатни ташкил қилади. Препаратнинг 85% дан кўпроғи буйраклар орқали чиқарилади. Кўкрак сутида чиқарилади.\nУй ҳайвонлари, чанг, совуқ ва бошқалар таъсиринида қўзғаладиган мавсумий аллергик ринит (пичан иситмаси), шунингдек сурункали аллергик ринит, аллергик конъюнктивит, аллергик дерматит, экзема, эшакеми, шу жумладан сурункали идеопатик эшакемида қўлланилади.\nПрепарат ичга чайнамасдан, кўп бўлмаган миқдордаги сув билан бирга қабул қилинади. Оч қоринга қабул қилинганида препаратнинг самараси тезроқ ривожланади. Катталар ва 6 ёшдан ошган болаларга тавсия этилган суткалик доза 5 мг ни ташкил қилади (1 таблетка кунига 1 марта). Даволаш курси пичан иситмасида (поллинозда) – 1 ҳафтадан 6 ҳафтагача. Сурункали аллергик касалликларда даволаш курси 12 ойгача давом этиш мумкин.\nНерв тизими томонидан: бош оғриғи, уйқучанлик, толиқиш, ҳолсизлик.\nЮрак-қон томир тизими томонидан: юрак жуда тез уриши.\nКўриш аъзоси томонидан: кўришни бузилиши.\nГепатобилиар тизим томонидан: гепатит.\nИммун тизими томонидан: юқори сезувчанлик, шу жумладан анафилаксия, ангионевротик шиш.\nМеъда-ичак йўллари томонидан: оғизни қуриши, кўнгил айниши.\nТери қопламалари томонидан: қичишиш, тошма, эшакеми.\nБошқалар: тана вазнини ошиши, қоринда оғриқ, миалгиялар, жигар ферментлари кўрсаткичларини ўзгариши.\nЛевоцетиризинга ёки препаратнинг бошқа компонентларига юқори сезувчанлик. Оғир буйрак етишмовчилиги (креатинин клиренси – минутига 10 мл дан кам). Ҳомиладорлик ва лактация даври. 6 ёшгача бўлган болалар.\nТавсия этилган доза ошириш мумкин эмас.\nПрепаратни теофиллин билан бир вақтда қўллаш левоцетиризиннин умумий клиренсини камайтиради. Левоцетиризин кетоконазол ва макролидлар билан бирга қўлланганидаги текширишларда электрокардиограммада юрак фаолиятини ишончли ўзгаришлари кузатилмаган. Левоцетиризин марказий нерв тизимининг фаолиятини сусайтирувчи препаратлар (транквилизаторлар, трициклик антидепрессантлар, МАО ингибиторлари) ва алкоголь билан бирга қўлланганида уйқучанликни чиқариши мумкин.\nПрепаратни буйраклар орқали чиқарилиши туфайли, L-Цет® ни буйраклар патологияси бўлган пациентларга эҳтиёткорлик билан буюриш керак. Буйрак етишмовчилиги бўлган беморларда (креатинин клиренси < 40 мл/мин) левоцетиризинни чиқарилиши камаяди (гемодиализда бўлган пациентларда 80% гача). Буйрак етишмовчилигида препаратнинг дозаси креатинин клиренсига (КК) боғлиқ. КК минутига 50-80 мл ва ундан кўп бўлганида суткада 1 таблетка, КК минутига 30-49 мл бўлганда – кун ора 1 таблетка, КК минутига\n30 мл бўлганида 3 кунда 1 таблетка. КК минутига 10 мл дан кам бўлганида препаратни қўллаш мумкин эмас.\nЖигар етишмовчилигида дозаларни тўғрилаш ўтказилмайди.\nҲомиладорлик даврида қабул қилишнинг хавфсизлиги аниқланмаган, шунинг учун препаратни қўллаш мумкин эмас. Левоцетиризин кўкрак сутига чиқарилади.\nПрепаратни қўллашнинг зарурати бўлганида эмизишни тўхтатиш керак.\nБолалар. 6 ёшгача бўлган болаларда препарат қўлланмайди.\nАвтотранспортни бошқаришда ёки бошқа механизмларга хизмат кўрсатишда реакция тезлигига таъсир қилиш қобилияти.\nНожўя самараларини (уйқучанлик, толиқиш, астения) ривожланиш эҳтимолини ҳисобга олиб, шифокор пациентнинг препаратга бўлган шахсий реакциясидан кейин, транспорт воситаларини бошқариш ва бошқа механизмлар билан ишлаш мумкинлигини аниқлаши керак.\nСимптомлари: бош оғриғи, оғизни қуриши, кўнгил айниши, эпигастрал соҳада оғриқ.\nДаволаш: меъдани ювиш ва сорбентларни қўллаш, кейинчалик симптоматик даволаш ўтказилади. Гемодиализ йўли билан левоцетиризиннинг 10% камроғи чиқарилади. Махсус антидоти йўқ. Гемодиализ самарасиз.\n10 таблетка ПВХ/ПВДХ блистерда. 1 ёки 3 блистердан қўллаш бўйича йўриқномаси билан картон ўрамда.\n10 таблетка блистерда. 10 блистердан қўллаш бўйича йўриқномаси билан картон ўрамда.


Суҳбат чоғида Ўзбекистон раҳбари Мустақил Давлатлар Ҳамдўстлиги кузатувчилар миссияси Ўзбекистон Республикаси Президенти сайловида самарали ишлагани, ушбу жараён ҳамда сайлов якунларини юқори баҳолагани учун самимий миннатдорлик билдирди.\nСергей Лебедев Президент сайлови мониторингида иштирок этишга таклиф этгани ва МДҲ кузатувчилар миссияси аъзоларига барча қулай шароитлар яратилгани учун ташаккур билдирди.\nҲамдўстлик доирасида ҳамкорликни янада ривожлантириш ва мустаҳкамлаш бўйича атрофлича фикр алмашилди.\nЎзбекистон Республикасининг сайланган Президенти Шавкат Мирзиёев шу куни Шанхай ҳамкорлик ташкилоти кузатувчилар миссияси раҳбари, ШҲТ Бош котиби Рашид Алимовни қабул қилди.\nМазкур рукндаги бошқа мақолалар: « Парламент аъзоларининг халқаро кузатувчилар билан учрашувлари\tДепутатлар демократик ислоҳотларни янада чуқурлаштиришга қаратилган долзарб масалаларни кўриб чиқдилар »


ХУДОЁРХОН ЎРДАСИДАН РЕПОРТАЖ! XIX АСРНИНГ ЎЗИГА ХОС ТАРИХИЙ ОБИДАСИ! 20.06.2016 13:00\nXIX асрнинг ўзига хос обидаларидан бўлган Худоёрхон Ўрдаси, Туркистон заминида сақланиб қолган учта сарой мажмуаларидан биридир.\nСаид Муҳаммад Худоёрхон ўз хокимиятининг дастлабки йилларида «Жаҳонаро» саройида яшаган бўлиб, аммо, у ерда отаси ва акаси ўлдирилганлиги, ҳамда сарой замон талабига жавоб бера олмай қолганлиги учун, XIX асрнинг эллигинчи йиллари охирида янги Ўрда қурдира бошлайди. Қурилиш ишларининг бошлиғи машҳур меъмор усталардан Мир Убайдулло Муҳандис Ҳўқандий бўлган, Ўрда унинг лойиҳаси ва раҳбарлигида қурилган.\nХудоёрхон вақтинча тахтдан кетгандан сўнг, қурилиш ишини Султон Саидхон бир оз давом эттиради. Аммо, 1865 йил Худоёрхон тахтни қайта эгаллагач, Ўрда қурилиши тезроқ давом этиб, 1873 йилда якунланган. Хон Ўрдасидан шу кунга қадар 19 хона сақланиб қолган. Уларнинг жумласига пештоқ, дарвоза, дарвозахона, девон, асосий ҳовли, саломхона, ҳужраи хос сингари хоналар киради.\nЎрда асл ҳолида тўғри тўртбурчак тарҳли бўлиб, сунъий тепаликка баланд ғиштин пойдеворли қилиб қурилган: Хон қароргоҳи, Ўрда аҳли яшайдиган ҳамда турли мақсадларда фойдаланиладиган 100 га яқин катта-кичик хоналар, ички-ташқи ҳовлилардан иборат бўлган.\nБиринчи ҳовлида айвон, кўринишхона, хазина-хона, масжнд, Марказда Хон қароргоҳи (шоҳнишин), саломхона, хўжалик бинолари, иккинчи ҳовлини унинг саҳни билан боғланган ҳарам ва хос хоналар эгаллаган. Ўрданинг асосий шарқий томонини ташкил этувчи пештоқ гумбазли дарвозахона ҳамда, унинг икки қанотида жойлашган xоналаргина сақланган, қолган қисми бузилиб кетган.\nХудоёрхон Ўрдаси 1873 йилда тўлиқ қуриб битказилган. Мазкур Ўрда ўша даврда Қўқон хонлигида қурилган 7 та саройнинг энг охиргисидир.\nЎрданинг бош тарзи, хоналар кошинлар, ўйма ганчкори нақшлар билан безатилган, шифтлари ҳовузакли бўлиб, уларга гуллар солинган, айрим хоналарнинг полига паркет терилган, айвонлар саҳнига мармар ётқизилган, деворларига равоқлар ишланиб, нақшлар билан зийнатланган.\nҲозирда кўплаб экспонатларга эга бу Ўрда, Музей сифатида юртдошларимиз эътиборида!\nФотолар учун фотограф Сардор Азимов ва фотограф Ўткир Мирзааҳмедовга миннатдорчилик билдирамиз


Ички ишлар тизимида қатор лавозимий ўзгаришлар амалга оширилди | Qalampir.uz\nИчки ишлар тизимида қатор лавозимий ўзгаришлар амалга оширилди\nЖамият\t09 Июнь 20:14 9980\nБугун, 9 июнь куни Ички ишлар вазирининг шахсий таркиб бўйича буйруғи билан лавозим тайинловлари амалга оширилди. Бу ҳақда ИИВ Ахборот хизмати хабар бермоқда.\nПодполковник Юсупов Илҳом Элмуродович Сурхондарё вилояти ИИБ бошлиғининг жамоат тартибини сақлаш бўйича ўринбосари лавозимига тайинланди. Тайинловга қадар Илҳом Юсупов Сурхондарё вилояти, Денов тумани бўйича ички ишлар органлари фаолиятини мувофиқлаштириш бошқармаси бошлиғи лавозимида фаолият юритган.\nСурхондарё вилояти, Бойсун тумани ички ишлар бўлими бошлиғи лавозимида фаолият юритган подполковник Нуруллаев Элбек Абдуқодирович Сурхондарё вилояти, Денов тумани бўйича ички ишлар органлари фаолиятини мувофиқлаштириш бошқармаси бошлиғи лавозимига тайинланди.\nМайор Бобоев Дўстмурод Қурбонмуротович Сурхондарё вилояти, Бойсун тумани ички ишлар бўлими бошлиғи лавозимига тайинланди. У бунга қадар Сурхондарё вилояти, Шўрчи тумани ички ишлар бўлими бошлиғининг биринчи ўринбосари лавозимида ишлаган.\nПолковник Хасанов Иброҳим Исломович Тошкент вилояти ИИББ бошлиғининг тўртинчи минтақавий ҳудуд бўйича вакили-марказ бошлиғи лавозимига тайинланди. Тайинловга қадар Иброҳим Хасанов Тошкент тумани ички ишлар бошқармаси бошлиғи лавозимида фаолият юритган.\nТошкент вилояти, Бўстонлиқ тумани ички ишлар бўлими бошлиғининг биринчи ўринбосари лавозимида ишлаб келган подполковник Хурбоев Ўткирбек Махамматжонович Тошкент тумани ички ишлар бошқармаси бошлиғи лавозимига тайинланди.\nПодполковник Бектошев Фарходжон Исроилович Фарғона вилояти, Тошлоқ тумани ички ишлар бўлими бошлиғи лавозимига тайинланди. У бунга қадар Фарғона вилояти, Риштон тумани ички ишлар бўлими бошлиғининг биринчи ўринбосари лавозимида фаолият юритган.\nМайор Мадаминов Жасур Наримонович Хоразм вилояти, Қўшкўпир тумани бўйича ички ишлар органлари фаолиятини мувофиқлаштириш бўлими бошлиғи лавозимига тайинланди. Тайинловга қадар Жасур Мадаминов Ҳазорасп тумани ички ишлар бўлими бошлиғининг биринчи ўринбосари лавозимида фаолият юритган.\n14 Июль 08:38 76314\n14 Июль 20:05 45762\n13 Июль 08:33 42484\n13 Июль 23:00 39806\n14 Июль 00:07 26444


Surah Anam Translation in Uzbek » Quran Online\nОсмонлару ерни яратган, зулматлару нурни таратган Аллоҳга ҳамд бўлсин. Сўнгра куфр келтирганлар ўз Роббиларига (ўзгаларни) тенглаштирадилар.\nУ сизларни лойдан яратган, сўнгра ажални белгилаб қўйган зотдир. Белгиланган ажал эса Унинг ҳузуридадир. Шундан кейин ҳам сиз шак келтирасиз.\nУ осмонларда ҳам, ерда ҳам Аллоҳдир. Сирингизни ҳам, ошкорингизни ҳам биладир. Қилган касбу корингизни ҳам биладир.\nМудом уларга ўз Роббилари оятларидан бир оят келса, ундан юз ўгирувчи бўлдилар.\nУларга ҳақ келганда уни ҳам ёлғонга чиқардилар. Тезда уларга ўзлари истеҳзо қилган нарсанинг хабари келадир. (Юқоридаги оятларда сифатлари зикр қилинган мушриклар Аллоҳ таолодан уларга ҳақиқат, яъни, ҳақ дин, ҳақ китоб, ҳақ Пайғамбар ва ҳақ шариат келганида, бурунги саркашликларини ишга солиб, уни ҳам ёлғонга чиқардилар.)\nУлардан олдин қанча асрларни ҳалок қилганимизни билмасларми? Ўшаларга ер юзида сизларга бермаган имконларни берган эдик. Осмондан устларига барака ёмғири юборган ва остларидан анҳорлар оқиб турадиган қилиб қўйган эдик. Бас, гуноҳлари туфайли уларни ҳалок қилдик ва ўринларига бошқа асрларни пайдо қилдик. («Аср» сўзи юз йиллик муддатни англатишини биламиз. Бу ерда ўша муддат орасида яшаган одамлар кўзда тутилмоқда. Инсон ўзи билан ўзи овора бўлиб қолиб, ўтмишга ибрат ила назар солишни унутиб қўяди.)\nАгар сенга қоғоз-китоб туширсак, уни қўллари билан ушлаб кўришса ҳам, куфр келтирганлар: «Бу аниқ сеҳрдан ўзга ҳеч нарса эмас», дерлар. (Агар улар ҳақиқатга етиш истагида бўлсалар, Қуръони Каримнинг оғзаки шаклда нозил бўлиб турганинг ўзи ҳам етар эди. Ҳақиқатни истаганлариданми? Йўқ, уларда бундай мақсад йўқ.)\nУлар: «Агар унга фаришта туширилса эди», дедилар. Агар фаришта туширсак, иш битди ҳисоб. Сўнгра уларга қараб турилмас.\nАгар уни фаришта қилсак ҳам, эркак қилган бўлар эдик ва ўзлари мушкуллаштирган нарсани уларга яна ҳам мушкуллаштирар эдик. (Кофир-мушриклар одам-Пайғамбарга ишонмай, уни тасдиқловчи фаришта ҳам тушишини даъво қилиб, ишни мушкуллаштирдилар. Шу билан бирга, улар фаришталар ҳақидаги тасаввурни ҳам, фаришталар–аёл, улар Аллоҳнинг қизларидир, деган ақида билан мушкуллаштирган эдилар. Шунинг учун ҳам уларнинг Пайғамбарликни тасдиқ этиш учун фаришта тушириш иддиолари қондирилса, улар учун мушкулот яна ҳам оғирлашган бўлар эди. Яъни, улар эътиқод қилганларидек, осмондан Пайғамбарни тасдиқлаш учун юборилган фаришта аёл сувратида бўлмас эди. Буни кўрган мушриклар фаришта бўлса, аёл бўлиши керак эди, бу ҳам бошқа бир нарса шекилли, деб турли хом хаёллар билан чалғир эдилар.)\nСендан олдинги Пайғамбарлар ҳам истеҳзо қилинганлар. Уларни масхара қилганларни қилган истеҳзолари ўз домига тортган.\nСен:«Ер юзида сайр қилингиз, сўнгра (Пайғамбарларни) ёлғончи қилувчиларнинг оқибати қандай бўлганига назар солингиз», деб айт.\nСен:«Осмонлар ва ердаги нарсалар кимники?» деб айт! «Аллоҳники», деб айт! У Ўзига Ўзи раҳматни ёзиб қўйган. Сизларни бўлишида шубҳа йўқ қиёмат куни албатта жамлайдир. Ўзига ўзи зиён келтирувчиларгина, ўшаларгина иймон келтирмаслар.\nКечада ва кундузда сокин бўлганлар Уникидир. У эшитгувчи ва билгувчи зотдир.\nСен:«Аллоҳдан ўзгани валий-дўст қилиб оламанми? У осмонлару ерни яратгувчидир. У таом беради ва таомланмайди», деб айт. Сен:«Мен аввалги таслим бўлувчи бўлмоққа амр қилиндим ва менга ҳеч мушриклардан бўлмагин, деб айтилди», деб айт.\nСен:«Албатта, мен агар Роббимга осий бўлсам, улуғ кун азобидан қўрқаман», деб айт.\nКим ўша куни ундан четланса, бас, батаҳқиқ, Аллоҳ унга раҳм қилибди. Ана ўша аниқ ютуқдир.\nАгар Аллоҳ сени зарарига оладиган бўлса, унинг ўзидан бошқа кушойиш берадиган йўқ. Агар у сени яхшиликка оладиган бўлса, бас, у ҳар бир нарсага қодирдир. (Бу дунёда хоҳласа зарар етказувчи Зот ягона Аллоҳнинг Ўзидир. Агар У Зот бирор бандага зарар етказадиган бўлса, бутун дунё бир бўлиб ҳаракат қилганда ҳам, ўша бандадан зарарни кетказишга қодир бўла олмайдилар. Мазкур зарардан кушойиш берувчи ҳам фақат Аллоҳнинг ўзидир. Аксинча, Аллоҳ таоло бирор бандага яхшилик етказмоқчи бўлса, дунё бирлашиб ҳаракат қилганда ҳам, ўша бандадан яхшиликни тўса олмайди. Ҳар бир нарсага қодир Аллоҳ Ўз иродасини амалга оширади.)\nУ бандалари устидан ғолибдур. У ҳикмат эгаси ва ҳар бир нарсадан хабардордир.\nСен:«Қайси нарса энг катта гувоҳликдир», деб айт. «Аллоҳ», деб айт. У мен билан сизларнинг ўртангизда гувоҳдир. Менга ушбу Қуръонни, унинг ила сизларни ва у етиб борганларни огоҳлантиришим учун ваҳий қилинди. Сизлар «Аллоҳ билан бирга, албатта, бошқа худолар бор», деб гувоҳлик берасизларми? «Мен гувоҳлик бермайман», деб айт. «Албатта, У битта илоҳдир ва мен сиз келтираётган ширкдан покдирман», деб айт. (Аллоҳни қўйиб ўзларига ўзга валий тутганларга бошқа нарсалар ҳам гувоҳлик бера олмайди. Шунинг учун Аллоҳ Пайғамбаримизга (с.а.в.) гувоҳ ҳақида савол беришни амр қилди. Демак, баҳсли масалага Аллоҳ таолонинг Ўзи ҳакам бўлди. Унинг Ўзи гувоҳ бўладиган бўлди. Унинг шаҳодати Қуръони Каримдир. Мазкур баҳсли масала ҳам унда бор. Демак, кимга ушбу Қуръон етиб борган бўлса, унга гувоҳ муқаррар келган ҳисобланади. Ушбу гувоҳга–Қуръонга амал қилмаса, унинг огоҳлантиришидан ҳушёр тортмаса, азобга дучор бўлади.)\nБиз китоб берганлар уни ўз фарзандларини танигандек танирлар. Улар ўзларига зиён қилганлардир, ана ўшалар иймон келтирмаслар.


СБХ / 2020 йил / № 17 / Меҳнат муносабатлари\nБугунги кунда бутун дунё бўйлаб кенг тарқалаётган коронавирус пандемияси жаҳон мамлакатлари иқтисодиётига ўзининг глобал таъсирини ўтказишда давом этмоқда. Давлатлар томонидан қўлланилаётган чекловчи чора-тадбирлар натижасида иқтисодиётнинг турли тармоқларида фаолият олиб бораётган ходимлар ўзларининг иш ўринларини йўқотмоқда. Ишидан ҳамда даромад манбаидан маҳрум бўлган фуқаролар давлатнинг ижтимоий ёрдами ва ташқи кўмакка эҳтиёж сезмоқда.\nЎзбекистон Республикаси Президенти Шавкат Мирзиёев раислигида 22 апрель куни аҳоли бандлигини таъминлаш ва даромади кескин камайишининг олдини олиш масалалари бўйича видеоселектор йиғилиши ўтказилди. Президентимиз мамлакатимизда карантин туфайли 196 мингта корхонада ишлаб чиқариш ва хизматлар кўрсатиш ҳажми кескин камайганини қайд этди. Давлатимиз раҳбари карантин туфайли, ишсизлар сонининг ошганлиги сабабли вақтинча ишсиз қолган фуқароларни моддий қўллаб-қувватлашга алоҳида эътибор қаратиш зарурлигини таъкидлади. Маълумотларга кўра, карантин даврида Бандликка кўмаклашиш жамғармаси ва Жамоат ишлари жамғармаси ҳисобидан 141 800 нафар ишсиз фуқаронинг бандлиги таъминланиб, уларга 43 млрд 225 млн сўм иш ҳақи тўлаб берилган.\nХалқаро меҳнат ташкилоти экспертларнинг ҳисоб-китобларига кўра, 2020 йилнинг иккинчи чорагида тўлиқ иш вақти режимида ишловчи меҳнаткашларнинг 195 млн нафари ўзларнинг иш жойларидан маҳрум бўлади. Натижада дунё ишчилари томонидан йўқотиладиган иш ҳақи билан боғлиқ даромадларнинг миқдори 2020 йилнинг сўнгига қадар бўлган даврда 3,4 трлн долларни ташкил этиши тахмин қилинмоқда. Таққослаш ўрнида айтиш жоизки, 2008–2009 йиллардаги иқтисодий инқироз рецессияда 22 млн дан ортиқ иш ўрни қисқарган эди.\nХалқаро меҳнат ташкилотига 1919 йилда асос солинган. Ташкилот 1946 йилдан бошлаб Бирлашган Миллатлар Ташкилотининг дастлабки ихтисослаштирилган агентлиги сифатида фаолият юритиб келмоқда. Бугунги кунда ушбу тузилмага 187 та давлат аъзо. Ташкилот ходимлар, иш берувчилар ҳамда ҳукумат манфаатлари муштараклигини таъминлаш мақсадида муносиб меҳнат шароитини ўзида акс эттирган стандартлар, дастурлар ва зарурий чора-тадбирларни қабул қилади.\nБутун дунё бўйлаб ўрнатилган карантин деярли 2,7 млрд нафар меҳнаткаш ёки жаҳон ишчи кучининг деярли 81 фоизига салбий таъсир ўтказмоқда. Сайёрамизнинг 96 фоиз ҳудудидаги туризм маршрутларининг ёпилиши натижасида соҳа ходимлари фаолияти фалокат ёқасига келиб қолди. Меҳмонхона, ресторан, чакана савдо хизмати ҳамда ишлаб чиқариш соҳаларида фаолият юритаётган 1,25 млрд ишчи ночор аҳволда қолди. Маълумот ўрнида, ҳозирда ер юзидаги 2 млрд одам ўзининг бандлигини норасмий сектор орқали таъминлайди. Пандемия туфайли мазкур тоифадаги ходимларнинг даромад манбаи тўхтаб қолди.\nСтатистик маълумотларга эътибор қаратар эканмиз, дунё ишчи кучининг 32,7 фоизини ташкил этувчи чакана савдо, ишлаб чиқариш, меҳмонхона, озиқ-овқат соҳаларида хизмат қилаётган ходимларнинг иш ўринлари йўқотилиш хавфи юқорилигича қолмоқда. 20,8 фоиз ходим меҳнат қилаётган транспорт, молия, қурилиш ва кўнгилочар соҳалардаги хавф ўрта даражани ташкил этса, қишлоқ хўжалиги, соғлиқни сақлаш ва таълим соҳасидаги 35,9 фоиз ишчиларнинг иш ўринларига паст даражадаги хавф таҳдид солмоқда.\nМуаммони бартараф этишнинг чоралари ҳақида сўз борар экан, Бирлашган Миллатлар Ташкилоти инқирозга қарши курашни мувофиқлаштириш ҳамда унинг оқибатларини юмшатиш учун глобал ялпи миллий маҳсулотнинг камида 10 фоиз қисмини ажратиш лозимлигини таъкидламоқда. Жаҳон мамлакатлари меҳнат бозорини муқаррар бўлган талафотлардан сақлаб қолиш мақсадида иш ўринлари ва ходимларнинг ижтимоий ҳимояси учун бюджет маблағларини ажратишда давом этмоқда. Ушбу соҳага АҚШ 2,2 трлн доллар, Япония 1 трлн доллар, Франция 110 млрд евро, Бирлашган Қироллик 330 млрд фунт миқдоридаги маблағ ажратди.\nХулоса ўрнида қайд этиш керакки, ушбу мураккаб шароитда аҳолининг кўмакка муҳтож тоифалари ижтимоий ҳимоясини кучайтириш, пандемиянинг оғир оқибатларини бартараф этишнинг самарали усулларини қўллаган ҳолда иш ўринларини сақлаб қолиш чораларини тўғри танлаш лозим. Бу йўлда давлат ташкилотлари, йирик бизнес вакиллари ҳамда фуқаролар якдилликни кучайтирган ҳолда муаммога қарши биргаликда курашиши мақсадга мувофиқдир.\nМирёқуб РАҲИМОВ, Тошкент давлат юридик университети Меҳнат ҳуқуқи кафедраси ўқитувчиси.


Архивы СОТМОҚ - tafsilar.info\n12 Yanvar 21:11 by Редакция\nБухоро вилоятидан бўлган ҳомиладор аёл туғилмаган боласини сотмоқчи бўлди. Бу ҳақда ҳуқуқни муҳофаза қилиш идоралари хабар қилмоқда. Хабар қилинишича, 22 ёшли М.Р. туғилмаган боласини сотмоқчи бўлган. Қиз боласини 50 миллион сўмга баҳолаган. Тергов ҳаракатлари давомида маълум бўлишича, 2020 йил декабр ойида қиз кафелардан бирида офитсиант бўлиб ишлаётганда, фуқаро Ф.Э. билан учрашган. Суҳбат давомида 4 ойлик\nЎзбекистон маиший техника экспортини кўпайтирди\n11 Noyabr 16:20 by Редакция\nЙил бошидан буён Ўзбекистондан бошқа мамлакатларга 119,4 минг дона телевизор ва 32,4 мингта совутгич юборилган. Бу ҳақда Давлат божхона қўмитасида хабар берилди. Жорий йилнинг 10 ойи давомида Ўзбекистон 13,8 миллион долларлик телевизорларни экспорт қилди. Мамлакатнинг телевизорлар экспортидан валюта тушуми ўтган йилнинг шу даврига нисбатан 35% га ошди. Қизиғи шундаки, маҳсулотларнинг умумий миқдорининг 32% Озарбайжонга, 24%\n«Ўзбек Швейцариясидаги» тўртта дам олиш зонаси хусусий секторга берилади\n10 Noyabr 15:10 by Редакция\nДавлат корхоналарини хусусий мулкка ўтказиш тўғрисида Ўзбекистон Республикаси Президенти томонидан имзоланган фармонга мувофиқ, «ўзбек Швейцарияси» лақабли ҳудудда жойлашган тўртта дам олиш зонаси хусусий мулкка ўтказилади. Гап давлат раҳбарининг 2020 йил 27 октябрдаги «Давлат иштирокидаги корхоналарни ислоҳ қилиш ва давлат активларини хусусийлаштиришни жадаллаштириш чора–тадбирлари тўғрисида» ги фармони ҳақида кетмоқда. Хусусий савдогарлар “Сиджак”, “Белдирсой Оромгоҳи”, “Чорвок Оромгоҳи”\nОна тўрт кунлик чақалоқ учун 20 минг АҚШ доллар сўради\n10 Noyabr 11:35 by Редакция\nСирдарё милитсияси ходимлари аёл номаълум сабабларга кўра содир этган жиноятнинг олдини олди. Қайд этилишича, у атиги тўрт кунлик бўлган, 20 минг АҚШ доллар гаров пули беришни режалаштирган ўз боласини сотмоқчи бўлган. Ҳодиса 9-ноябр куни содир бўлган. Икки аёл, улардан бири боланинг онаси бўлиб, гўдакни Гулистон шаҳрида яшовчига сотмоқчи бўлган. Улар 20 минг АҚШ доллар олаётганда,


Форишнинг Можарм (можурум) қишлоғи ҳақида » Жиззах вилояти ҳокимлиги расмий ахборот сайти\nЖиззах вилояти ҳокимлиги » Жамият » Форишнинг Можарм (можурум) қишлоғи ҳақида\nУларда маҳаллий халқнинг яшаш тарзи, касб-кори, қарашлари, маданияти, маънавияти ўз аксини топган. Жой номи қанча қадимий бўлса, унинг маъноси шунча мавҳумлашади. Шу боис, узоқ тарихга эга бўлган номларни вақти келиб мутахассислар илмий жиҳатдан ўрганиб, улар замирида яширинган ҳақиқатни излаб топишар. Порашт, Арсаф, Ўхм, Ҳоят, Андагин, Можарм каби қишлоқлар ҳам ана шундай тарихий номларга эга масканлардир. Уструшонанинг ғарбий чегарасида ва камида икки минг йиллик тарихга эга бўлган ушбуҳудуд нафақат ўз фарзандлари, балки атрофдагиларнинг ҳам назарида бўлиб келган.\nТарихий манбалардан маълумки, табиати мафтункор, деҳқончилик ва чорвачилик ривожланган, халқи тўқ бўлган Уструшона ўлкаси ҳамма замонларда турли ҳукмдорлар эътиборини тортган. Хусусан, Бухоро амирлиги ва Қўқон хонлиги ўртасида ушбу минтақа учун, доимий тортишувлар бўлиб тургани, ҳар иккала ҳукмдорҳам ўлкани ўзиники қилишгаҳаракат қилгани маълум. Боз устига Нурота тоғларининг шимолий этагидан Бухоро, Самарқанд, Фарғона ва Шош каби тарихий шаҳарларни бир-бири билан туташтирган энгқисқа карвон йўли ўтган.\n"Ислом фатҳлари” китобида ёзилишича, кўплаб тарқоқ ҳукумдорлар қўлида бўлган Уструшона ўлкасига ислом дини VIII асрнинг биринчи яримида, яъни милодий 712 йил етиб келган. Маҳаллий аҳолини ислом динига киритиш дастлаб қаттиқ қаршиликка учраган бўлсаҳам, аммо вақт ўтиши билан ислом таълимоти ерли халққалбига мустаҳкам ўрнашди. Натижада, ислом дини бу ҳудудда равнақ топди ва маҳаллий халқнинг маърифатга ва илму фанга бўлган иштиёқи аста-секин ривожланиб борди.\nТошкент Ислом университети мударриси (арабча, дарс берувчи), устоз Рустамжон Раҳматуллозода ўзининг "Аждодлар меросига эҳтиром” (2006 й.) номли рисоласида, бундан 1200 йил бурун ушбу ҳудудда муқаддас ислом дини анча равнақ топганлиги ва ўша даврда бир қатор алломалар етишиб чиққанлигини аниқ далиллар ёрдамида баён қилган. Можармлик алломалар ҳақида ота-боболари арабларнинг самъон қабиласига алоқадор, лекин Марв шаҳрида туғилган Абу Саъд Абдулкарим ибн Муҳаммад ас-Самъоний ал-Марвазий (1112, Марв - 1167) нинг 1156 йилда Самарқандда ёзган "Китоб ул-Ансоб” (баъзан Ансоби Самъоний ҳам дейилади) номли тарихий-географик ва этнографик асарида маълумотлар борлиги аниқланган.\n"Китоб ул-Ансоб” асари араб тилида ёзилган, уни араб сайёҳи ибн ал-Асир (1219 йили), ва кейинча ас-Суютий (1469 йили) таҳрир қилиб, қайта нашр қилганлар. Ўзбек олимларидан географ Ҳ.Ҳасанов (1964 й.), тарихчи Ш.Камолиддинов (1993 й.) уни илмий жиҳатдан тадқиққилиб, мақолалар эълон қилишган. Ўзбек Миллий энциклопедиясида (2004 й. 7 жилд, 483 бет.) Самъоний ҳақида батафсил маълумот берилган. Беш жилддан иборат "Китоб ал-Ансоб” ("Нисбалар китоби”) китоби 1988 йили Байрутда (Ливан) ҳам чоп этилган. Абдулғафур РаззоқБухорий ва Комилжон Раҳимов бу китобдан ҳозирги Ўзбекистон ҳудудида яшаб ижодқилган алломалар тўғрисидаги маълумотларни тўплаб, уларни араб тилидан ҳозирги ўзбек тилига таржима қилиб, "Насабнома (Ал Ансоб)” (2003 й.) номи билан чоп этишган.\nУстоз Р.Раҳматуллозода Байрутда чоп этилган мазкур асарнинг бешинчи жилдининг 155-156 бетларида Можармий ва Пораштий нисбаси билан танилган алломалар ҳақида маълумотлар борлигини аниқлаб, ундан нусха кўчириб олганлар. Нусха олинган саҳифалар маъноси ўқувчиларга тушунарли бўлиши учун, содда ва равон тарзда тўлиқ ўзбек тилига таржимақилинган. Биз, устоз Р.Раҳматуллозода томонидан чоп қилинган матнни ўзгаришсиз, таҳрирсиз беришни маъқул топдик: "Можурум (тўғриси, Можарм - Ҳакимов Қ.) Самарқандқишлоқларидан. Можурум қишлоғидан етишиб чиққан алломалар Ал-Можармий нисбат билан танилганлар. Асад ибн Али ибн Тугайрил ал-Можармий ва амакиларининг ўғли Абу Саъд Бакр бин Марзабон ибн Тугайрил ал-Можармий. Икковлари ҳам Абд ибн Ҳумайд ал-Кеший ва бошқа муҳаддислардан ҳадис ривоят қилганлар.\nАсад ал-Можармийдан эса Абулҳасан Муҳаммад ибн Абдулло ибн Муҳаммад ибн Жаъфар ал-Қоғазий ҳадис ривоят қилганлар. Абу Саъд ал-Идрисий (Самарқанд ва Насаф шаҳарлари тарихи ҳақидаги китоб муаллифи) айтадилар: Менга пораштлик Муҳаммад ибн Абдулло Самарқандда яшовчи бобоси Муҳаммад ибн Ҳасан Пораштийнинг ўз қўллари билан ёзган китобларини бердилар, унда қуйидагиларни ўқидим: Ҳижрий 321 (милодий 933) йилнинг сафар ойида Абу Али Тиморий ал-Ҳакимнинг уйида Абд ибн Ҳумайд ал-Кешийнинг "Тафсир” китобларини, Бакр ибн Марзабон ибн Тугайрил ал-Можармийдан таълим олдик.\nБакр ибн Марзабондан Абд ибн Ҳумайдан таълим олиш учун борган йилингиз қачон эди, деб савол берилди. У киши айтдилар: Амакимни икки ўғли Асад ибн Али ва Ҳасан ибн Али билан бирга таълим олиш учун сафар қилдик. Ўшанда ҳижрий 249 (милодий 864) йили Муҳаррам ойи эди. Абд ибн Ҳумайд ал-Кеший бизга "Муснад” ва "Тафсир” китобларини бошдан охиригача тўрт ой давомида ўқиб бердилар. Биз "Муснад” ва "Тафсир” ни эшитиб ва ёзиб олишдан ҳижрий 249 йилнинг Рабиул-ахир ойида фориғ бўлдик. Мен ўшанда 15 ёшда эдим. "Муснад” ва "Тафсир” ни Кешда ёзиб олдик. Бизнинг котибларимиз Умар ибн Валид ас-Самарқандий ва Абу Сайид Хўжандий эдилар. Шунда биз билан Нуҳ ибн Жаноҳал-Можармий, Умар ал-Можармий, Собир ибн ал-Мутаваккил ал-Можармий ва Шуайб ибн Кинжал ал-Можармийлар бирга эдилар.”\nУстоз Р.Раҳматуллозода юқорида номлари тилга олинган аллома боболарини фарзандларимиз танисинлар, қилган хизматларини билсинлар, ўзларига тегишли хулосалар чиқарсинлар ва энг муҳими берилган бебаҳо умрларини маърифатга, илм-фанга сарфқилсинлар деган маънода бу ишни амалга оширганларига шубҳа йўқ. Дарҳақиқат, ёшларимиз орасидан ал-Можармий боболаримиз каби улуғ алломалар етишиб чиқишини бизҳам Яратгандан тилаб қоламиз.\nҚишлоқда "Ҳазрати Зайнулобиддин” зиёратгоҳи номи билан машҳур бўлган муқаддасқадамжо ҳам бор. Маҳаллий халқ орасидаги ривоятга кўра, ҳазрати Зайнулобиддин душманлар қўлида шаҳид бўлганлар, таналари қишлоқ қабристонига кўмилган бўлиб, бошлари Чустга олиб кетилган. Табаррук зотнинг насл-насаблари ким, қаерда туғилганлар вақандай бу қишлоққа келганлар деган саволлар барчани қизиқтириши аниқ. Мана шу саволлар жавобини қисман бўлса ҳам домла Р.Раҳматуллозоданинг "Аждодлар меросига эҳтиром” (2006 й.) номли рисоласидан топдик.\nУстоз томонидан аниқлаган маълумотлар бўйича, мазкур саволларга жавобни фақат "Хазинат ул-асфиё” китобидан топиш мумкин. Китобда бир ярим минг авлиё ҳақида маълумот берилган. Домла асарни мутолаа қилиб мусулмон оламида икки зот Зайнулобиддин лақабини олганлигини аниқлаганлар. Биринчи бўлиб бу лақабга ҳазрати Али ибн Ҳусайн ибн Али ал-Муртазога сазовор бўлганлар. Зайнулобиддин лақаби билан танилган иккинчи зот, эса ҳазрати Алининг 25 авлоди вакили Сайид Алоуддин.\nДомла Р.Раҳматуллозода "Хазинат ул-асфиё” китобида ҳазрати Алининг ўн иккинчи авлоди бўлган Сайид Абдулқодир Желонийнинг (1077-1166) невараларидан бири шайх Сайид Жамуллоҳ Самарқандда истиқомат қилганлари ҳақида маълумотлар борлигини аниқланганлар. Шу маълумотга асосланиб, Сайид Жамуллоҳнинг кейинги авлодларидан бири Сайид Алоуддин, нисбалари Зайнулобиддин Самарқанддан Можарм қишлоғига келганлар ёки келтирганлар деб тахмин қилганлар. Бундан шундай хулоса чиқадики, қишлоқ зиёратгоҳи ичидаги қабр Зайнулобиддин лақаби билан танилган Сайид Алоуддинга тегишли.\nҲазрати Зайнулобиддин Ногур йўлида қароқчилар қўлида шаҳид бўлганлари манбада келтирилган бўлса, ҳам аммо Ногур йўли қаерда, ким ва нима сабабдан у кишининг жасадини Можарм қишлоғига олиб келганлари ҳозиргача маълум эмас. Ўйлаймизки, кейинги тадқиқотлар давомида бу масала ҳам ойдинлашади.\nҚишлоқ номи ҳақида ҳам қисқача маълумот беришни лозим топдик. Ном расмийҳужжатларда Можурум шаклида ёзилса, ҳам аммо маҳаллий халқуни Можарм деб талаффузқилишади. Айрим тарихий манбаларда қишлоқ камида икки минг йиллик тарихга эга эканлиги қайдқилинган. (Б.Кармишева,1964). Бу хулосани қишлоқ ҳудудидаги табиий ёдгорликлар, тошбитиклар ва микротопонимлар ҳам тасдиқлайди. Бундан ташқари Можарм сўзи қадимий сўғд тилига тегишли, уни илмий этимологияси ҳозиргача аниқланмаган, деб изоҳловчилар ҳам бор. (М.Нурназаров, 2000). Маҳаллий халқ кўпинча қишлоқ номини араб тилидаги можаро сўзига алоқадор деб ҳисоблайди. Можаро - тортишув, мунозара, баҳс маъносида. Можарм - кўп мунозара қиладиган, тортишувларга сабаб бўладиган, баҳсталаб одамлар яшайдиган қишлоқ. Бу талқин халқона этимологиядан бошқа нарса эмас ва уни айни ҳақиқат деб қабулқилиб бўлмайди.\nМутахассисларҚашқадарё (Қамаши, Чироқчи,Ғузор) ва Самарқанд (Пахтачи, Нарпай) вилоятларида Можар номли қишлоқлар борлигини қайд қилишган. (С.Қораев, 2006). Олимларнинг ёзишича, можар умумтуркий этноним. Масалан, туркий халқларнинг саройқабиласи таркибида можарсарой уруғи борлиги аниқланган. (Т.Нафасов, 2009). Шу сабабдан, можар ва можарм сўзлари орасида қандай умумийлик ва тафовутлар борлигини мутахассислар синчиклаб ўрганишса мақсадга мувофиқ бўлади.\nНорасмий маълумотларга қараганда, ўтган асрнинг бошида Можарм қишлоғида - 600, Кочакқишлоғида - 80, Андагин қишлоғида - 60 хўжалик аҳоли яшаган. Дастлаб барча аҳоли Можарм қишлоғида истиқоматқилган, кейинча аҳоли сонининг кўпайиши билан уларнинг бир қисми Кочак ва Андагин қишлоқларига кўчиб ўтган дейишади. Собиқ мустабид тузум нафақат маҳаллий халқнинг маънавий қадриятларини чеклаган, балки муборак динимизнинг таъқиқлаган, саводли кишиларни қулоқ қилган ва бу уч қишлоқ аҳолисини мажбурий кўчирма қилган.\nҚатағон йиллари якка ҳоким бўлган комфирқа кўрсатмаси билан ўтган асрнинг 40-чи йиллари бошида можармликлардан 55 оила мажбурий тарзда ҳозирги Сирдарё туманиҳудудига кўчирилган. Худди шундай сиёсат 50-чи йиллар бошида ҳам амалга оширилган. Бу сафар маҳаллий халқнинг бир қисми Тошкент вилояти Пискент туманига, қолган қисми турли ҳудудларга, жумладан, Мирзачўлни ўзлаштиришга жалб қилинган. Шўролар зуғуми туфайли Можарм, Кочак ва Андагин қишлоқлари ҳувиллаб қолган.\nБугунги воқелик шундайки, можармликлар Пискент туманида (тахминан 500 хўжалик), Сирдарё ва Жиззах вилоятларида (тахминан 700 хўжалик), ҳамда Жанубий Қозоғистон вилоятида (тахминан 1500 хўжалик) истиқомат қилишади. Можармлик оилаларни бугун нафақат Марказий Осиё давлатлари ҳудудида, балки Россия, Европа мамлакатлари ва ҳатто Америкада ҳам учратиш мумкин. Эътиборли томони шуки, можармликлар қаерга кўчиб бориб, муқим яшаб қолган бўлсалар, ўзларидан фақат яхши ном қолдириб келмоқдалар.\nҚишлоқ ҳудудида маҳаллий аҳолининг асрлар давомида банд бўлган боғдорчилик фаолиятидан далолат берувчи мевали боғларни учратиш мумкин. Улар асосан ёнғоқ, тут, олма, ўрик, беҳи, узум, нок каби мевали дарахтлардан ташкил топган. Тоғ ён бағриларида аччиқ бодом ва ёввойи писта кўп учрайди. Бугунги кунда қишлоқ ҳудудида Марказий Осиё минтақасида жуда кам учрайдиган дарахт - Шарқий биота ҳам сақланиб қолган. Ёши тахминан икки минг йилдан зиёд бўлган мазкур биотани маҳаллий халқсаври кабуд - "яшил савр” дейишади. Унинг айланаси салкам 10 метрни ташкил этади.


АҚШда партия қурултойи масжидда бўлиб ўтди\nАмерика Қўшма Штатларида Республикачилар партиясининг фаолларидан иборат бир гуруҳи навбатдаги йиғилишини Миннесотта штати Блумингтон шаҳридаги Дор ул Фаруқ масжидда ўтказдилар. Бу ҳақда "nytimes.com" нашри маҳаллий радиога таяниб хабар берди.\nМаълумки, 2017 йил август ойида масжид қавми бомдод намозига ҳозирлик кўраётганида тўсатдан портлаш содир бўлган эди. Портлаш натижасида масжид биносига зиён етган. Бахтли тасодиф туфайлигина ибодат қилаётган 20 нафар намозхон омон қолган эди.\nРеспубликачилар ва масжид маъмурияти баъзи сиёсатчилар томонидан сингдирилаётган исломофобияга қарши курашиш мақсадида Дор ул Фаруқ масжидида йиғилиш ўтказиш қарорига келишган.\n524 марта ўқилди\nДругие материалы в этой категории: « Рамазон арафасидаги Қуръони карим тақдимоти\tҚозоғистонликлар учун Ҳажда бир хил кийим кийиш тавсия этилади »


Чимёндаги «Амирсой» тоғ-чанғи курорти қурилиши якунланди\n18:40 / 17.12.2019\nЎзбекистонда Марказий Осиёдаги энг йирик замонавий тоғ-чанғи курорти қурилди.\nБугун, 17 декабрь куни Тошкентдаги Hyatt Regency меҳмонхонасида «Амирсой» тоғ-чанғи курорти очилиши олдидан матбуот анжумани ташкил этилди. Тошкент вилояти, Бўстонлиқ туманидаги ушбу маскан Марказий Осиёдаги энг йирик курорт бўлиши ва туристлар оқимини оширишга хизмат қилиши кутилмоқда. Тадбирда Туризмни ривожлантириш давлат қўмитаси раиси ўринбосари Фахриддин Давруков, «PGI Management» компанияси директори Томас Тор-Йенсен ва «Amirsoy» МЧЖ ҚК дирекор ўринбосари иштирок этди. Бош вазир ўринбосари Азиз Абдуҳакимов курорт ҳақида асосий маълумотларни тақдим этди.\n«Амирсой» тоғ-чанғи курорти жорий йилнинг 21 декабрида расман очилади. Лойиҳага 80 миллион евродан ортиқ инвестиция жалб этилди. Ушбу тоғ курорти 892 гектар майдонни эгаллаган ва 580 ўринга мўлжалланган. Қурилиш ишларига Италия, Германия, Австрия, Аргентина, Испания, Дания каби давлатлардан етакчи компания мутахассислари жалб этилди. Қисқа муддат – 2 йилда туризм, дам олиш, қишки спорт маскани барпо этишга эришилди. Лойиҳанинг биринчи босқичи 2019 йилнинг IV чорагида, иккинчи босқичи 2022 йилнинг III босқичида якунланиши режага киритилган.\nКурортда узунлиги 3 километрдан зиёд 2та осма дор йўли ва умумий узунлиги 10 км. бўлган 8та тоғ-чанғи трассалари мавжуд. Шунингдек, салкам 22 километрли дор йўли бўлиб, ўтказиш қобилияти соатига 2400 кишини ташкил этади. Дор йўли Австриянинг етакчи компанияси томонидан қурилди. Унда турли мураккабликдаги 28та рельефли трасса бор. Аргентина, Испания ва Дания мутахассислари назоратида 15 километрга эга тоғ-чанғи йўллари қурилди. Уларнинг 4таси курортнинг энг юқори нуқтасидан бошланади. Энг узун трасса 3 километрдан ортиқ узунликка эга», дея унинг сўзларини келтирмоқда Kun.uz мухбири.\nАбдуҳакимовнинг қўшимча қилишича, бошланғич чанғи учувчилари учун махсус ҳудуд бўлиб, 5та конвейер типидаги лифтлар ишлайди. Дам олувчиларга эса 40та ёғоч уйлар, 3та ресторан, спорт мактаби, тоғ чанғиси ва бошқа ускуналарни ижара олиш мумкин бўлган марказ, вертолет майдончаси барпо қилинди.\nЎзбекистонда дунё даражасидаги биринчи тоғ-чанғи курорти қурилиши ҳақида илк марта 2018 йилнинг ёзида маълум қилинган, Чимёндаги замонавий тоғ-чанғи курортининг биринчи навбати 2018 йилнинг декабрида фойдаланишга топширилиши кутилганди. Аммо кейинроқ «юзага келган мураккабликлар» сабабли қурилиш ишлари 2019 йил якунига қадар давом эттирилиши маълум бўлганди.


Zamon Ўзбекистонда яна бир молиявий пирамида аниқланди – Zamon\nЖиноят\t16-09-2020, 12:44 100\nЎзбекистонда яна бир молиявий пирамида аниқланди\nҚашқадарёда сохта акцияларни 9 млн долларга пуллаб, молиявий пирамида ташкил этган шахсларга жиноят иши қўзғатилди. Бош прокуратура ҳузуридаги департаментнинг Қашқадарё вилоят бошқармаси бир нечта фуқаролар мурожаатига асосан терговга қадар текширув ўтказди. Бу ҳақда Бош прокуратура ахборот хизмати хабар қилмоқда.\nҚайд этилишича, унда Т.Р. ва бошқалар ўзларини гўёки «Н» хорижий компаниясининг Қашқадарё вилоятидаги расмий вакили сифатида таништириб, 17 та хорижий компаниянинг сохта акцияларини сотиш эвазига 2 минг нафарга яқин фуқародан жами 9 миллион АҚШ доллари йиғиб олган.\nШунингдек, янада кўпроқ маблағ жалб этиш ҳамда мижозлар сонини орттириш мақсадида йиғилган 9 миллион АҚШ долларидан 800 минг АҚШ долларини одамларга фоиз ҳисобида беришган.\nБундан ташқари, Т.Р. ўзига 78 минг АҚШ долларига Volkswagen, ўғли А.Н. номига 2 та Lacetti русумли автомашина ва Қарши шаҳридан савдо дўкони сотиб олиб, жиноий фаолиятдан олган даромадларни легаллаштирган.\nМазкур ҳолат юзасидан Т.Р. ва бошқаларга нисбатан Жиноят кодексининг тегишли моддалари билан жиноят иши қўзғатилиб, тергов ҳаракатлари ўтказилмоқда.\nМайк Тайсон яна рингга қайтмоқчи\nРўза тутган одам намоз ўқимаса, динимизда бунга қандай қаралади?\nVolvo двигателдаги муаммолар туфайли Россиядаги автомобилларни қайтариб олади\nЎзбекистонда 540 нафардан ортиқ тиббиёт ходими коронавирус билан касалланган\n170 фермер хўжалигининг 374 миллион сўмлик тўлови асоссиз бўлиб чиқди\nБўстонлиқ туманида 7 та уй ёниб кетди\nЯшнобод тумани комплекс ривожлантирилади\nДўконда ўғрилик қилган аёл қўлга олинди\nИсроилда одамлар карантин қайта жорий қилингани учун норозилик намойишлари уюштиришди\nЮртимизда “Сеҳрли қаламдон” номли мультфильм яратилади\nЎзбекистонда яна 281 кишида вирус аниқланди\n«БМТда илк бор Навоий тилида» — Туркиянинг «Жумҳурият» газетаси Мирзиёевнинг БМТда ўзбек тилида нутқ сўзлашини олқишлади\nТаянч докторантура ва докторантурага 1800 та ўрин учун маблағ ажратилди


Маҳсига масҳ тортиш муддати\nBy Муҳаммад Ҳабибуллоҳ on 04/19/2017 11 ТАҲОРАТ 16 МАСҲ ФАТВОЛАР\nМаҳсига масҳ тортиш муддати мусофирга уч кеча-кундуз, мужоҳидга эса етти кеча-кундуз бўлади, деб эшитдик. Шу тўғрими?\nМаҳсига масҳ тортиш учун маҳси таҳорат билан кейилган бўлиши шарт. Маҳсига масҳ тортиш муддати муқим учун бир кеча ва кундуз, мусофир учун эса уч кеча-кундуздир. Бунга Али розияллоҳу анҳу: “Расулуллоҳ соллаллоҳу алайҳи ва саллам мусофирга уч кеча-кундуз, муқимга эса бир кеча кундуз вақт белгиладилар” – деган сўзи далил бўлади (Муслим (276) ривояти). Уламоларнинг тўғрироқ фикрларига кўра, бу вақт маҳси кейилганидан сўнг таҳорат синган вақтдан бошланади.\nБу борада мужоҳид учун алоҳида муддат белгиланмаган. Агар мужоҳид ўз юртини ҳимоя қилиб, сафарга чиқмаган ҳолда жиҳод қилаётган бўлса муқим, ўзга юртда ёки мусофир саналадиган масофадаги узоқликда бўлса мусофир деб эътиборга олинади, валлоҳу аълам.\nAvvalgi maqolaУмавийлар: Бани Умайя ва Муовия Абу Бакр халифалиги даврида\nKeyingi maqola Мўътазилийларнинг беш асоси (2)


25 май 2022, Тошкент вақти: 12:33\nМустақил инсон ҳуқуқлари ҳимоячилари «Ташаббус» гуруҳи раҳбари Сурат Икромов.\nЎзбекистон тарихидаги энг қоронғи кунларни ҳужжатлаштиришга кўмаклашган таниқли ҳуқуқ фаоли Икромов 3 март куни 77 ёшида Тошкентда вафот этди.\nҚуйида Марказий Осиёдаги инсон ҳуқуқлари бўйича эксперт, профессор Стив Свердловнинг Икромовни ёдга олиб ёзган мақоласи таржимаси билан танишишингиз мумкин.\nКелаётган сентябрь ойида Ўзбекистон ўз мустақиллигининг 30 йиллигини нишонлайди. Бу давр мобайнида мамлакатда эркин ва демократик жамият барпо этиш умиди кўп марта аланга олди, кўп марта сўнди.\nМустақил инсон ҳуқуқлари ҳимоячилари «Ташаббус» гуруҳи раҳбари Сурат Икромовнинг мероси ушбу умидлар билан чамбарчас боғлиқдир.\nИнсон ҳуқуқларини ҳимоя қилиш авторитар мамлакатларда, хусусан, Ўзбекистонда машаққатли ишдир. Бундай муҳитда ҳуқуқ ҳимоячилари драматик нутқ сўзламайди, драматик суд эшитувларида қатнашмайди. Аксинча, улар катта шов-шув келтириб чиқармаган қонунбузарлик ҳолатларини ўрганади, уларда гувоҳлик беради. Ўзбекистон каби мамлакатларда ҳуқуқ ҳимоячилари ойлаб-йиллаб курашадилар.\nИкромов рафиқаси ва ҳамкори Гулнора Файзиева билан бирга йигирма йилдан кўпроқ вақт давомида айнан шундай ишлади. Жуфтлик ҳукуматнинг тинч диндорларга тазйиқлари, ҳукумат мулозимлари суиистеъмоллари ва пахта далаларида болалар меҳнатидан фойдаланганини ҳужжатлаштирди.\nУлар бу муҳим ишни ҳашаматли ҳукумат биносида эмас, балки Эски Шаҳарда, Ҳазрати Имом масжиди яқинида жойлашган камтарона уйларида қилдилар.\nЙиллар давомида бу жуфтликка бутун Ўзбекистоннинг қишлоқ ва шаҳарлардан келган юзлаб оила мурожаат қилди.\nОдамлар уларнинг олдига тазйиқлар, сохта айбловлар билан ҳибсга олишлар, қамоқхоналардаги ноинсоний муомаладан шикоят қилгани келарди.\nАмалдорлар таъқибига учраган ва кўп ҳолатларда «экстремистик» оқимларга аъзо бўлишда айбланганлар ўзларига қулоқ тутадиган одамни изларди. Икромов уларнинг дардини рафиқаси билан тинглар эди.\nЎзбекистоннинг авторитар президенти Ислом Каримов 1990‑йилларнинг охирига келиб, энди пайдо бўлаётган сиёсий мухолифатни бутунлай йўқ қилди ва дин устидан қаттиқ назорат ўрнатди.\nЎта мустақил деб ҳисобланган имомлар турли баҳоналар билан, масалан, давлатнинг диний урф-одатлар бўйича қатъий кўрсатмаларига риоя қилмагани, ваъзларида Каримовни мақташдан бош тортгани ёки азон айтаётиб овоз кучайтиргичдан фойдалангани учун масжидларидан четлатилди, қамоққа олинди ёки ҳаттоки «ғойиб бўлди».\n1999 йил февраль ойида Тошкентда содир бўлган террор хуружлари ортидан Каримов милиция ва хавфсизлик хизматларига минглаб одамни қўлга олишни буюрди. Айрим ҳолатларда ўта тақводор кўрилган ёки тенгдошлари билан дин масалаларини муҳокама қилганлар ҳибсга олинди.\nБунга жавобан Икромов Москвада жойлашган «Мемориал» инсон ҳуқуқлари маркази билан ҳамкорликда, ўзбошимча ҳибсга олишлар, ҳибсдаги қийноқлар ва расмийларнинг «қамоқхона қоидаларини бузгани» учун маҳбусларнинг қамоқ жазосини узоқ йилга узайтириш сиёсатига қарши курашди.\nҲукумат тазйиқлари кучаяр экан, Икромов янада қаттиқроқ ишлади. Ҳуқуқ фаоли йиллар давомида диний айбловлар билан ҳибсга олинган шахслар ҳақида маълумот тўплади. Ҳукумат бу борада ҳеч қандай маълумот бермагани боис, хориж давлатлари элчихоналари ва ҳуқуқ ташкилотлари Икромов берган маълумотларга таяна бошлади.\n2003 йилда Икромов Тошкентда номаълум шахслар томонидан ўғирлаб кетилиб, қаттиқ дўппосланди. У ҳушидан кетган ва бошига елим қоп кийдирилган ҳолда Тошкент четига ташлаб кетилди.\nҲужумчиларнинг нияти аниқ эди: Икромовни инсон ҳуқуқларини ҳимоя қилиш фаолиятини тўхтатишга мажбурламоқчи бўлдилар.\nИкромов ўрнига бошқа бўлганида мамлакатни тарк этган бўларди. Дарҳақиқат, кўпчилик ҳуқуқ фаоллари айнан шундай қилди. Бу тушунарли ҳолат: Ўзбекистонда инсон ҳуқуқларини ҳимоя қилиш хатарли иш эди ва, афсуски, ҳамон шундай қолаётир.\nАммо Икромов ўз фаолиятини давом эттирди. Ўзбекистонда инсон ҳуқуқлари билан боғлиқ вазият ёмонлашар экан, у муҳим маълумот манбаига айланди.\n“Human Rights Watch” ташкилоти узоқ йиллар давомида Икромов билан яқиндан ҳамкорлик қилди. Сўнгги ўн йил ичида ташкилот расмийлари Тошкентга қилган деярли ҳар бир сафарида Икромов билан учрашди.\nСвердлов Икромов ҳар доим уйидаги катта стол олдида папирос чекиб, уни олдига келганлар ҳикоясини тинглагани, рафиқаси Файзиева эса суд қарорлари, ҳукмлари ва бошқа маълумотларни топишда кўмаклашганини эслайди.\nСурат Икромов рафиқаси Гулнора Файзиева билан.\nЎзбекистон фуқаролик жамиятида нима сабабдан баъзилар мамлакатдан қочишга мажбур бўлгани ёки қамалгани, айримлар эса фаолиятини давом эттиришга муваффақ бўлгани ҳақида турли фикрлар мавжуд. Баъзилар ҳатто Икромовни биров «ҳимоя қилаётганини» тахмин қилди.\nАммо Икромов ёрдам берган кўп сонли оила учун бунинг аҳамияти йўқ эди. Тошкентда инсон ҳуқуқлари масаласини кўтаришни истаган ҳар қандай дипломат Икромов диний маҳбуслар ҳақида тузган рўйхатдан мунтазам фойдаланарди.\n2011 йилда ўша пайтдаги АҚШ давлат котиби Ҳиллари Клинтон Каримов билан учрашув давомида Икромов рўйхатидаги баъзи исмларни тилга олди.\nБир неча йил олдин Икромов “Human Rights Watch” вакиллари билан сиёсий айбловлар билан 18 йил қамоқда ўтирган маҳбусни зиёрат қилган. Свердловнинг ёзишича, қамоқхона касалхонасида маҳбуслар Икромовни худди ҳурматга сазовор профессордек кутиб олган.\nИкромов маҳбусларнинг азоблари, қийноққа тутилгани ва бошқа шикоятларини қунт билан тинглаган, уларни яхши тушунган.\nМаҳбуслар Икромов ва унинг рафиқаси уларнинг оила аъзолари билан алоқада бўлишига ва улар озод этилгунича, йиллар давомида курашишига ишонганлар.\nСобиқ совет республикалари ва Шарқий Европада диний эркинликларни кузатиб борувчи “Forum 18 News Service” нашри муҳаррири Феликс Корли 2008 йилда Женевада Икромов билан учрашганини эслаб, шундай деганди:\n«Унинг нақадар жасур экани мени ҳайратга солди. [Икромов] фаолият юритаётган мамлакатни ишонч билан минтақада виждон эркинлиги ёки эътиқод эркинлигини энг ёмон бузувчи мамлакат деб аташ мумкин эди. У ҳар бир ишни ғайрат билан ҳужжатлаштирар, қийноқлар юз берган ҳолатларда қийноқ содир бўлгани, жиноят кодексининг тегишли қисмлари ва керак бўлиши мумкин бўлган барча маълумотларни тақдим этарди.»\nСвердлов сўнгги марта Икромов билан тахминан беш ой олдин кўришганини эслади. Бу пайтга келиб ҳуқуқ фаоли соғлиғини йўқотган, озиб кетган эди. Ўзининг заиф аҳволига қарамай, Икромов Свердловга 12 нафар диний маҳбус ишини кузатиб бораётганини айтиб, унинг қўлига улар ҳақида тўплаган материалларини тутқазган.\nСвердлов Икромов мероси узоқ яшашини таъкидлади. Унинг фаолияти туфайли дунё кўп йиллар давомида шубҳали айбловлар билан панжара ортида ўтирган ўнлаб одам тақдири ҳақида хабар топди.\nЎзбекистонда болаларни пахта далаларига юборишга деярли бутунлай барҳам берилди. Свердловнинг сўзларига кўра, Икромов бунга қисман ҳисса қўшган.\nИкромовнинг яна бир мероси унинг шогирдларидир. Улар орасида ҳуқуқни ҳимоя қилувчи блогер Баҳодир Элибоевни тилга олиш мумкин.\nСвердлов Икромовнинг жойи жаннатда бўлишини тилаб, ўз мақоласини якунлади.


Кончилар LBMAнинг «Қирғизалтин»ни ишончли етказиб берувчи мақомидан маҳрум қилиш ҳақидаги қарорини бекор қилишни талаб қилмоқда\nҚирғизистон Республикаси кон-металлургия касаба уюшмаси «Қирғизалтин» ОАЖни ишончли етказиб берувчи мақомидан маҳрум қилиш тўғрисидаги LBMA қарорининг бекор қилинишига эришиш зарурлигини эълон қилди.\nЎз мактубида ушбу саноат вакиллари «Лондон қимматбаҳо металлар биржасининг қарори мамлакатнинг барча олтин қазиб олиш саноатига салбий таъсир кўрсатиши мумкин ва Қора-Балта нефтни қайта ишлаш заводи умуман банкротликка олиб келиши мумкин», деб ҳисоблайди. Бундан ташқари, касаба уюшмаси «бу мақомдан маҳрум этиш нафақат иқтисодий йўқотишлар, балки Қирғизистон обрўсига жиддий зарба бўлиб, бу мамлакатдан инвесторларнинг чиқиб кетишига олиб келиши мумкин», деб таъкидлайди.\nКончиларнинг фикрича, парламент ёқилғи-энергетика комплекси ва ер ости бойликларидан фойдаланиш қўмитаси бу масалани ўз йиғилишида кўриб чиқиши, мавжуд вазиятнинг сабабларини аниқлаши ва ундан чиқиш йўлларини белгилаши керак. «Тоғ-кон компаниялари фаолияти билан боғлиқ масалалар фақат иқтисодий ва ҳуқуқий жиҳатдан кўриб чиқилиши керак. Бюджетни шакллантириш соҳасининг сиёсатлаштирилиши унинг учун ҳалокатли», - дея хулоса қилди Қирғизистон кон-металлургия касаба уюшмаси.\nLBMA 17 сентябрда ўз қарорини эълон қилди ва буни жавобгар етказиб бериш талабларига риоя қилмаслик учун қилинганлигини тушунтирди. Эслатиб ўтамиз, «Қирғизалтин» ОАЖ Қирғизистоннинг энг йирик кони «Қумтор» дан олтин экспорт қилишнинг мутлақ ҳуқуқига эга. Қора-Балта шаҳрида жойлашган «Қирғизалтин» ОАЖни қайта ишлаш заводи 2017 йилда LBMA стандартлари бўйича сертификатланган.\nКейинроқ, Қирғизистон Республикаси Вазирлар Маҳкамаси Раиси ўринбосари, Иқтисодиёт ва молия вазири Акилбек Жапаров ўзининг Фейсбук саҳифасида LBMA қарорини тушунтирди. У «Қирғизалтин» ОАЖ нефтни қайта ишлаш заводи аккредитациясидан маҳрум қилинганлиги тўғрисида «ҳамма нарса тахмин қилинган сценарий бўйича содир бўлаётганини», бу қарор «кутилганини» таъкидлади. «Шуни таъкидлашни истардимки, бекор қилиш вақтинчалик, яъни тез орада тикланиши мумкин ... Дастлаб биз ўз олтинимизни етказиб беришнинг янги каналларини ишлаб чиқа бошладик. Музокаралар аллақачон олиб борилмоқда. Ҳозирча айтишим мумкинки, шартлар аввалгисидан ёмон бўлмайди», - дея ишонтирди расмий.


Бу санада Ўзбекистонда ҳақиқий маънода мустақил куни нишонланиши керак, чунки бундан 28 йил бурун, 1990 йили республика парламенти Мустақиллик декларациясини эълон қилди.\nМустақиллик декларацияси қабул қилинган сана дунёнинг аксарият мамлакатларида, жумладан, Америкада (1776 йил 4 июль), Россияда (1990 йил 12 июнь) мустақиллик куни сифатида нишонланади, бироқ ўзбек халқи учун бу қоида истисно қилинади.\nЎзбекистонда Мустақиллик декларацияси қабул қилинган кун байрам сифатида нишонланмайди. 26 йилдирки, ўзбек ҳукумати бу муҳим санани халқ хотирасидан ўчиришга интилиб келади.\nҲукумат наздида мустақиллик Ўзбекистонга мазкур декларация қабул қилинганидан гўё бир йилу тўрт ой ўтиб етиб келгандай…\nАслида эса Каримов ҳукуматининг бу кунни эсламаслигига жиддий сабаблари бор.\nКаримов ҳукумати наздида 1990 йилнинг 20 июнида имзоланган Ўзбекистон мустақиллиги декларацияси “арзимас бир оддий бир қоғоз”дир. Айни писанда мамлакат мустақиллиги декларацияси муҳокама этилаётган ўша куни ҳам Каримов ва Россия тарафдорлари томонидан Олий Кенгаш сессиясида бир неча бор такрорланган эди.\n“Арзимас бир оддий бир қоғоз” деган калимани Совет Ўзбекистони мулозимларидан бири, ҳозирда марҳум Шукрилла Мирсаидов саслантирган эди.\nБироқ айни «қоғоз»нинг имзоланмаслиги халқни яна ҳам жиддийроқ инқилобий ҳаракатларга етаклашини англаган иқтидордаги ҳукумат ўта эҳтиёткор сиёсат қўллай бошлайди.\nАслида ҳам тахтини ва ҳам бахтини куйдириши мумкин бўлган бу қоғознинг имзоланишида иштирок этмаслик учун Каримов Андижон вилоятига жўнаб кетади.\nДекларация Олий Кенгаш сессиясидаги озчилик – “Эрк” демократик партияси фракцияси ва 40 нафар фаол депутат шижоати билан билан имзоланди.\nАйни шу икки жиҳат – мамлакатда мустақилликнинг эълон қилинишида Ислом Каримовнинг иштирок этмагани ва мустақиллик ташаббускори мухолиф партия фаоллари бўлгани ҳукуматни 26 йилдирки “унутиш куйини” чалишга мажбур қилиб келади.\nМантиқсизликка айлантирилган мустақиллик\nБошқа томондан, ўзбек ҳукуматининг миллий мустақиллик куни сифатида 1991 йилнинг 1 сентябрини белгилашида катта бир сиёсий мантиқсизлик бор.\nИқтидордаги ҳукумат мустақиллик кунининг нишонланишига асос қилиб Ўзбекистон Олий Кенгаши томонидан 1991 йил 31 август куни қабул қилинган қарорни келтиради.\nМустақиллик декларацияси қабул қилинган пайтдан бир йилу тўрт ой ўтиб қабул қилинган айни ҳужжат – мамлакат мустақиллигини эълон қилиш тўғрисидаги бу қарор, бир томондан, ҳукуматнинг узоқ вақт тараддудланганини кўрсатади.\nБошқа томондан эса бу давр аллақачон ортга элтувчи кўприклар ёндирилган, Россиянинг ўзи мустамлакаларидан воз кеча бошлаган давр эди.\nБу тараддудни тезлатган яна бир жиддий сабаб эса ўша йили Каримов ҳукумати қўллаб-қувватлаган 19 август путчининг мағлубиятга учрагани билан ҳам изоҳланади.\nТиш-тирноғи билан миллий мустақилликка қарши туриб келган Ислом Каримов бу сафар айни қарорга имзо чекишдан парламентдаги барча депутатлардан кўра кўпроқ манфаатдор бўлиб қолган эди.\nКаримов тарафдорлари наздида мамлакатнинг империя истибдодидан холос бўлганини англатиши лозим бўлган 1991 йилда имзоланган бу ҳужжат негизида тағин бир жиддий мантиқсизлик бор.\nЧунки унинг имзоланишидан бир йил аввал Россиянинг ўзи ўз мустамлакаларидан холос бўлган кун сифатида 1990 йилнинг 12 июнини нишонлай бошлаган эди.\nАйни шу куни Россия Федерацияси халқ депутатларининг илк съезди томонидан Мустақиллик декларацияси қабул қилинган ва у РСФСР Олий Кенгаши раиси Борис Ельцин томонидан имзоланган эди.\nЭҳтимол айни шу ҳужжат Ўзбекистондаги россияпараст ҳукуматни қуролсизлантирган, орадан бир неча кун ўтиб, қаттиқ қаршиликлар остида, бунинг устига, Каримовнинг иштирокисиз мамлакат парламенти Мустақиллик декларациясини имзоланишига эришган эди.\nЙирик миқдорда товламачилик ва коррупцияда айбланиб, жазо ўтаётгган 46 яшар Гулнора Каримова 2 октябрь куни хусусий учоқда Дубай шаҳрига ...


Тошкентда иссиқлик тармоқларини ўчириш графиги эълон қилинди - UzNews.uz\nТошкентда иссиқлик тармоқларини ўчириш графиги эълон қилинди\nТошкент шаҳрида 2020 йилда иссиқлик манбаларидан иссиқлик тармоқларини синовдан ўтказиш жадвали тасдиқланди.\n2020-2021 йилларда иситиш мавсумига сифатли тайёргарлик кўриш мақсадида. Тошкент шаҳрида "Тошиссиққуввати" давлат унитар корхонаси жорий йил 7 сентябрдан 18 сентябргача иссиқ сув бўйича иссиқлик истеъмолчиларини чекламаган ҳолда иссиқлик тармоқларини механик чидамлилиги ва зичлигини (юқори босимда) синовлари ўтказади. Бу ҳақда "Тошиссиққуввати" ДУК маълум қилди.\n"Тошиссиққуввати" давлат унитар корхонаси шаҳар аҳолисини иссиқлик тармоқлари қувурларида шикастланишлар бўлиши мумкинлиги ҳақида огоҳлантирмоқда. Шунингдек, йўлларнинг қатнов қисмига ва пиёдалар йўлига иссиқ сув сачраш ҳолатлари ҳам кузатилиши мумкин.\nИссиқлик манбаларининг амал қилиш ҳудудлари манзилли рўйхати:


Ўзбекистонда 2030 йилгача меҳнат унумдорлигини ошириш концепцияси ишлаб чиқилади – Kommers.uz\nИқтисодиёт\t17:00 | 3.1.22\nЎзбекистонда 2030 йилгача меҳнат унумдорлигини ошириш концепцияси ишлаб чиқилади\nСаноат тармоқларида меҳнат унумдорлигини ошириш дастурларини ва мақсадли кўрсаткичлари ишлаб чиқилади.\nЎзбекистонда халқаро илғор тажрибадан келиб чиққан ҳолда 2030 йилгача меҳнат унумдорлигини ошириш концепцияси ишлаб чиқилади. Бу ҳақда Ўзбекистоннинг 2022–2026 йилларга мўлжалланган тараққиёт стратегияси лойиҳасида сўз боради.\nҚайд этилишича, меҳнат унумдорлигини ошириш омилларидан бири сифатида «Жараёнлар фабрикасини» ўқув ишлаб чиқариш лабораторияларини ташкил этиш режалаштирилган.\nШунингдек, саноат тармоқларида меҳнат унумдорлигини ошириш дастурларини ва мақсадли кўрсаткичлари ишлаб чиқилади.\n«Навоий механика заводи» АЖ ва «Марказий механика-таъмирлаш заводи» АЖда меҳнат унумдорлигини оширишда хорижий ташкилотлар ҳамкорлигида дастлабки (пилот) лойиҳалари амалга оширилади.


Комиссия Уфимцевнинг 60 та асари музейдан ғойиб бўлганини аниқлади\n04 декабр 2020, Тошкент вақти: 16:32\nУфимцевнинг Нукус музейидаги "Батум" номли асари.\nНорасмий манбалар махсус комиссия тафтиши натижасида таниқли футурист рассом Виктор Уфимцев мўйқаламига оид 60 та асар Ўзбекистон давлат музейларидан ғойиб бўлгани тасдиқлангани ҳақида ёзмоқда. Бир-биридан мустақил 3 манба иддаосича, 4 ой тафтиш ўтказган экспертлар улкан камомадни фош қилган.\n"Тафтиш натижаси экспертларни ҳам танг қолдирди"\nЎзбекистон Маданият ва спорт вазирлигидаги манба замонавий техник ускуналар билан қуролланган 42 кишилик экспертлар гуруҳи Ўзбекистон давлат музейларидаги тафтишини ўтган ҳафта якунига етказгани ҳақида Озодликка мактуб ёзди.\nМактубда иддао қилинишича, экспертлар 4 ойлик тафтиш натижасида таниқли футурист рассом Виктор Уфимцев мўйқаламига оид 60 та асар Ўзбекистон давлат музейларидан ғойиб бўлган, деган хулосага келган ва бу ҳақдаги ҳисоботни Ўзбекистон Маданият ва спорт вазирлигига тақдим қилган.\nҲисобот билан танишиб чиққан Озодлик манбаси Уфимцев асарларидан баъзилари таг-туги билан ғойиб бўлгани, 6 та графика асари сохтасига алмаштирлгани аниқланганини даъво қилмоқда.\nМанба 4 ойлик тафтиш натижасида аниқланган бу камомад кўлами тафтишчиларни ҳам танг қолдирганини айтмоқда:\n“Мамлакат музейларида сақланаëтган авангард рассом Уфимцевга оид 1 минг 100 асардан 60 таси йўқ. Улардан энг камида 6 таси қалбакига алмаштириб қўйилган. Энг камида деганим шуки, ҳозир Уфимцев асарлари жиддий экспертизадан ўтказилмоқда. Бу экспертиза мобайнида яна қалбаки асарлар чиқиб қолиш эҳтимоли юксак”, деб ёзди Озодликнинг Ўзбекистон Маданият ва спорт вазирлигидаги манбаси.\nОзодлик вазирлик мулозими сиздирган бу иддаони аниқлаштириш учун Ўзбекистон Маданият ва спорт вазирлигига боғланди. Вазирликнинг Тасвирий санъат бўлимида телефон гўшагини кўтарган мулозим бу масалада изоҳ беришни истамади.\n"Уфимцев асарлари аввал ҳам ўғирланган"\nЎзбекистон давлат музейлари устидан назорат соҳасида узоқ йиллар ишлаган собиқ мулозим экспертлар гуруҳи хулосасидан хабардор эканини айтди.\nИсмини ошкор қилмасликни истаган собиқ амалдорнинг айтишича, таниқли рассом асарларининг асосий фонди аввалига Ангрен галереяси – Уфимцев уй музейида сақланган. 2005 йилда эса бу коллекция Ўзбекистон Давлат санъат музейи фондига топширилган.\nСобиқ мулозим собиқ совет замонида машҳур бўлган Уфимцев асарлари 1991 йил - Ўзбекистон мустақилликка эришганидан кейинги 20 йиллик муддат давомида оз-оздан ўмарилган, деб даъво қилмоқда.\nАммо, Ўзбекистон Маданият ва спорт вазирлигидаги Озодлик манбаси 2005 йилда Ангрендан келтирилган картиналар Уфимцев асарларининг асл нусхалари экани ҳақидаги ҳужжатлар Давлат санъат музейи фондида сақланаётганини айтади.\nҲозирча бир-биридан мустақил 3 манба Озодлик мухбири билан суҳбатда Уфимцев картиналари ғойиб бўлганига оид экспертлар хулосаси вазирликка топширилганини тасдиқлар экан, тафтиш натижасида улкан ўғирликни фош бўлди, деб таъкидламоқда.\n"Ўғирлик излари Москвагача борди"\nУфимцев картиналари Ўзбекистон Давлат санъат музейидан ўғирланиганига оид иддаолар шу йилнинг март ойида пайдо бўлган.\nСовет даврига оид тасвирий санъат асарлари савдоси билан шуғулланадиган Москвадаги “СОВКОМ” аукциони Ўзбекистон давлат музейидан ўғирлангани даъво қилинаëтган 6 та картинани шу йилнинг март ойида сотувга қўйди.\nБу расмлар 1964 йили оламдан ўтган ва "Туркистон авангарди" деган санъат йўналишини тамсил қилган арбоб Виктор Уфимцев қаламига мансуб, деб эълон қилинди.\nОзодлик 2013 йилда айнан шу 6 картина Ўзбекистон давлат музейидан ўғирлангани ҳақида ўз манбаларига таяниб, маълумот тарқатган эди. Ўшанда Озодлик манбалари ўғирланган расмларнинг оригинали ва қалбакиси акс этган фотосуратларни ҳам Озодликка тақдим қилган эди.\nБу расмларнинг очиқ савдога қўйилганини кўрган Озодлик мухбири “СОВКОМ” аукциони мулозими билан боғланган, аукцион вакили бу асарлар Россия фуқаролари тарафидан аукционга топширилгани, уларнинг ўғирланган ёки ўғирланмаганини текширишнинг имкони йўқлигини билдирган эди.\nЎшанда Озодлик Уфимцев картиналари тадирига оид аниқланган маълумотларни Ўзбекистон Давлат санъат музейи директори Васила Файзиевага тақдим қилган ва директор Озодликка интервью бермаган бўлса-да, Озодлик мухбири келтирган фактларни ахборот сифатида инобатга олишини билдирган эди.\nЎғрилар нишонида қолаëтган Уфимцев\nБу Уфимцев асарлари Ўзбекистон давлат музейларидан ўғирланганига оид илк шов-шув эмас.\nАнгрен галереяси аҳволидан хабардор маҳаллий инсон ҳуқуқлари ҳимоячиси Дмитрий Тихонов иддаосича, Уфимцев асарларининг мамлакат галереяларидан “ғойиб бўлиши" 1990 йилдан 2004 йилгача мунтазам тарзда кузатилган.\n- Ангрен галереясида 1986 йили Виктор Уфимцевга оид 2 мингдан зиëд асар бўлган. Ҳозир шулардан қанчаси қолгани ҳам номаълум, - деб даъво қилади ҳуқуқ фаоли.\nУфимцев асарлари бўйича тафтишдан хабардор бўлган ва исми ошкор қилинмаслигини истаган тошкентлик санъатшуноснинг айтишича, Ангрендаги тафтишга галерея жамламасининг асосий ҳужжати бўлган Кирим дафтари (книга поступлений) йўқ бўлиб қолгани туртки бўлган.\n"Ана шундан кейин галерея жиддий текширилганида Уфимцев ижодининг илк даврига оид бир неча сурат етишмагани аниқланди", дейди суҳбатдош.\nИнсон ҳуқуқлари ҳимоячиси Дмитрий Тихонов иддаосича, галерея раҳбарияти расмларни сақлашга шароит йўқ деган “афсонани яратиб" йўқолган асарларни "ертўлада намдан чириб кетди", деган важ билан ҳисобдан чиқаришга ҳам уринган.\nГулнора Каримова ҳам Уфимцевга ишқибоз\nЎтган йили Ўзбекистон президентининг тўнғич қизига оид уйни изнсиз ишғол қилган ўзбек фаоли Сафар Бекжон бу уйда Ўзбекистон музейлари фондига оидлиги тахмин қилинган 60 та ўзбек тасвирий санъати дурдонаси борлигини билдирган эди.\nСафар Бекжон эълон қилган картиналарнинг фотосуратларини кўрган санъатшунослар булар орасида 1964 йили оламдан ўтган Виктор Уфимцев мўйқаламига оид учта рангтасвир асари борлигини аниқлади. Бу картиналарнинг асл ёхуд қалбаки экани ҳақида Озодликда аниқ маълумот йўқ.\nЎзбекистон маданият ва спорт ишлари вазирлиги қошидаги экспертиза бўлимининг исми сир қолишини истаган мулозимига кўра, Виктор Уфимцев асарларини мамлакатдан олиб чиқишга изн берилмайди:\n- Мавжуд қонунга кўра,1964 йилгача чизилган расмларнинг Ўзбекистон чегарасидан ташқарига чиқарилишига изн берилмайди. Сиз расмнинг эгаси бўлсангиз ҳам уни олиб чиқа олмайсиз. Виктор Уфимцев каби таниқли рассомларнинг асари бўлган ҳолатда бу тақиқ янада қатъийлашади. Яъни бу таниқли рассомларнинг асарлари 1964 йилдан кейин яратилган бўлса ҳам, бу асарлар дурдона экани боис мамлакатдан чиқарилишига изн берилмайди, - деди Ўзбекистон Маданият ва спорт ишлари вазирлиги қошидаги экспертиза бўлими мулозими.\nБозори чаққон Уфимцев\nВиктор Уфимцев дохил бўлган "Туркистон авангарди" рассомлари асарларининг шу кунларда бозори чаққон.\nВиктор Уфимцев асарларини расм тижоратига оид Kupitkartinu.ru порталида ҳам кўрдик.\nУфимцевга оид икки қарич катталикдаги сурат ярим миллион рус рублига сотилмоқда, дейди санъатшунос, Kupitkartinu.ru тужжори Наталия Малинина Озодлик билан суҳбатда:\n- Уфимцевга талаб катта. Умуман 30-йилларда Туркистонда ижод қилган рассомларга қизиқиш кучайган, - дейди Наталия Малинина.\nСиз сотаëтган асарларнинг Ўзбекистон музейларидан ўғирланмаганига кафолат борми, деб савол бердик суҳбатдошга:\n- Биз буни синчиклаб текширамиз. Иложи борича муаммосиз асарларни сотувга қўйишга ҳаракат қиламиз. Лекин сиз ҳам харидор сифатида текширсангиз, зиëн қилмайди, - деди Kupitkartinu.ru тужжори Наталия Малинина Озодлик билан суҳбатда.\n1899 йили Россиянинг Жанубий Уралида туғилган Виктор Уфимцев "афсона излаб" Самарқандга келган ва тарихга "Туркистон авангарди" рассомлари деб кирган мусаввирлардан бири.\n1923 йилда илк бора Самарқандга келган рассом Виктор Уфимцев асарларида ëрқин ранг ва шарқона унсурлар акс эта бошлайди.\nЎзбекистон музейларида Пабло Пикассо¸ Василий Кандинский каби машҳур рассомларнинг асарлари мавжуд.\nБу асарларнинг жаҳон бозоридаги нархи бир неча миллион доллардан ошади.


10.10.2020 | Mohiyat\nБИР КУНИ ЭЙНШТЕЙН…\n10.10.2020 10.10.2020 Gulandom\t436кўришлар\nБир куни Эйнштейн поездда бир араб билан борарди. Унинг заковатини синаб кўрмоқчи бўлди. – Келинг, бир ўйин ўйнаймиз. Мен бир савол бераман. Жавобини билмасангиз, менга 5 доллар берасиз. Кейин сиз менга бир савол берасиз. Мен […]\nАЛЬБЕР КАМЮ ЁН ДАФТАРИДАН\n10.10.2020 10.10.2020 Gulandom\t292кўришлар\n******* Достоевский, мазмунидан кўра бу ҳаётнинг ўзига кўпроқ муҳаббат қўйиш керак, дейди. Тўғри, дарҳақиқат, ҳаётга муҳаббат сўнганида унинг мазмуни ҳам ўз-ўзидан ўчиб қолади. ******** Одамлар нега ичишади? Шунинг учун бўлса керакки, шароб бутун тафаккурга жило […]\n10.10.2020 10.10.2020 Gulandom\t356кўришлар\n10.10.2020 10.10.2020 Gulandom\t342кўришлар\nСЕВИМЛИ ШОИРИМИЗ МАТНАЗАР АБДУЛҲАКИМДАН ДУРДОНА ШЕЪРЛАР:\n10.10.2020 10.10.2020 Gulandom\t312кўришлар\nДИЙДОР(Туркум шеърлардан парча) **** Билмадим, айланди неча бир фасл, Неча бир асрлар шамолдек елди. Мен кўнгилма-кўнгил, наслма-насл Сени излаб ўтмиш қаъридан келдим. Ва бир жуфт ғазалга илтижо айлаб, Топиб олдим азал ва абад ичра. Биласан […]\n10.10.2020 10.10.2020 Gulandom\t315кўришлар\n10.10.2020 10.10.2020 Gulandom\t261кўришлар\n10.10.2020 10.10.2020 Gulandom\t326кўришлар\nЛЕЙЛА МУСТАФАСАЙЯР ДАН ҲАЁТИЙ ҲИКОЯ: ФАРИШТАДЕК АЁЛ ЭДИЛАР… ИСТАТХОН ИСМЛИ АММАМ БОР ЭДИЛАР… Дадамнинг вафотларидан кейин бир ҳафта ўтиб Домодедово шаҳри,Москвада орттирган таниш билиш,дўстларга дастурхон ёзиб,Қуръон тиловат қилишни ният қилдим.Аллоҳга беҳисоб шукр. Айтганларим, эшитганлар келишди.Гўзал […]\n10.10.2020 10.10.2020 Gulandom\t556кўришлар\n* **** Кўпдан кутдим кузатсам зора, Лабларингнинг ҳаракатини. Тангрим сенга лутф этиб берган Сукут сўзлар баракотини. Фироқ ичра кўпдан интиқман- Дилда ёнар исмсиз бир ўт. Кўнгил фақат сенга интизор, Юрак айтар сен учун дуруд. Муҳаббатнинг […]\nДИЛ СОҒИНГАН ИНСОНЛАР\n10.10.2020 10.10.2020 Gulandom\t441кўришлар\nДИЛ СОҒИНГАН ИНСОНЛАР Муҳаббат -олтин-кумуш, Қадрин билмас ёмонлар. Эсласа йиғлар эмиш, Дил соғинган инсонлар. Боғингда бир райҳонман, Унутману пайҳонман. Гул узгани кечикма, Куз келса мен тамомман. Гарчи ўша ой-қуёш, Ўша-ўша осмонлар. Мижгонлари эмиш ёш- Дил […]


Автобусда ëниб кетиш мутелик учун тўловми? Миллат кимнинг қарғишига қолди?\nРасмда кўраëтганингиз “Сетра” автобуси олдида селфига тушган Мақсад Ўзбекистоннинг 52 ватандошини сўнгги манзилга элтган автобуснинг тирик қолган ҳайдовчиси. Бу расмга қараб ўзимча синчилик қилдим. Ҳар бир нарсанинг, ҳар бир ишнинг тўлови бор. Емак есангиз, ошчига пул берасиз, уловга минсангиз, чипта оласиз.\n28 йил илгари ўз ҳақини талаб қилиб, кўчаларга чиқиб, бутун СССРга ботирлик ўрнагини кўрсатган эл бугун қўрқоқ, забун бўлди.\nТирикчилик учун йўл азобида ëниб кул бўлди. “Зато тинчлик”, “осмонимиз мусаффо”, “Ўзбекистондай жаннат ҳеч қаерда йўқ”, “яшасин Каримов”, “Каримовга отилган ўқ менга тегсин” каби гаплар кўп айтилди. “Кетни қисган бой бўлади”, деганларнинг бири икки бўлмади.\n“Фақир панада, отамни ўлдирганга онамни бераман”, деган бўйни букик мазкур тўда бу гаплар учун тўлов тўлаши лозим эди.\nБугун бу тўлов устига миндирилган фоизи билан тўланяпти.\nКаримовнинг то ўлгунча бу элни эзиб, сувини ичгани тўловнинг ҳаммаси эмас.\nМактаб кўрмай, саводсиз қолган, жоҳил бидъатчи муллалар тарафидан мияси ювилиб манқуртга айлантирилган, йўлларда нон учун, пул учун суринган бу миллионларнинг кўргулиги олдинда шекилли.\nЙилда бир марта эрини кўрадиган аëллар тўлаяпти бу тўловни. “Отам ўрис юртда”, деб тили чиққан, отаси билан фақат телефонда гаплашадиган болалар ичидаги оғриқ, кўзларидаги мунг ҳам ўша тўловнинг бир бўлагидир.\n28 йил жим юриб, фақат диктатор Каримовга қўшиқлар қўшган шиғирчи, бахшилар бугун автобусда ëниб ўлганларга атаб яна шиғир ëзиб ëтибди.\nСиндир қаламингни, қоғозни ўчоққа қала, шояд уйинг бир оз исиса. Қалам ва қоғоз ëнган ўчоққа қараб мақтаниб, кийиб юрганинг дўппингни бир четга қўйиб ўйла.\nМендан сўрасанг, сиëсий талаблар билан чиқиб, ҳоким, вазир ва президентнинг ëқасидан олмоқ керак, дейман.\nКонституцияни ўқийлик ора-орада.\nҲокимият манбаи – халқ, дейилган. Президент халқнинг ҳизматчиси, чўриси бўлиши керак аслида. Яна бутунгидай бўлиб бўйнимиз букик, қулоқларимиз кар, тилимиз соқов, кўзларимиз қозиқ ўрни каби бўлса, тўлов қоғозини кутаверамиз.\nБундан 28 йил илгари миллат ойдини Муҳаммад Солиҳ айтган сатрларни балким бугун тушундик!\n2018 йил 19 январь, Москва\ndata-title="Автобусда ëниб кетиш мутелик учун тўловми? Миллат кимнинг қарғишига қолди?" data-description="Расмда кўраëтганингиз "Сетра" автобуси олдида селфига тушган Мақсад Ўзбекистоннинг 52 ватандошини сўнгги манзилга элтган автобуснинг тирик қолган ҳайдовчиси. Бу ..." data-image="https://eltuz.com/wp-content/uploads/2018/01/maksad.jpg" data-url="https://eltuz.com/kozqarash/202427/" data-services="facebook,odnoklassniki,twitter,telegram" data-counter="ig">


Юридик истеъмолчини маиший истеъмолчи сифатида дастурга киритган ходимнинг айби очилди - zarnews.uz\nСамарқанд тумани “Дўстлик” электр таъминоти корхонасининг ходими С.Саямов 2018 йил октябрь ойида Ш.Комиловдан тадбиркорлик субъектининг электр ҳисобга олиш ускунасини компьютер дастурига киритиб бериш учун 200 минг сўм пулини фирибгарлик йўли билан қўлга киритган.\nУ истеъмолчига ўзбошимчалик билан электр тармоғига уланишга рухсат бериб, юридик истеъмолчини маиший истеъмолчи сифатида дастурга киритган. Бунинг натижасида “Дўстлик” электр тармоқлари корхонаси манфаатларига 4 млн. 176 минг сўм миқдорда зарар етказган.\nС.Саямовдан фирибгарлик орқали қўлга киритган 200 минг сўм ва истеъмолчи томонидан қайта улов учун тўлаб берилган 405 минг сўм жами 605 минг сўм пуллар ашёвий далил сифатида олинди.\nТўпланган ҳужжатлар юзасидан суриштирув ҳаракатлари олиб борилмоқда.\nТеглар: электр истеъмолчи\nҚарздор эмас, ҳақдор экан – 3 316 000 сўм истеъмолчи фойдасига ҳал этилди


25 май 2022, Тошкент вақти: 01:52\nҚирғизистон миллий хавфсизлик қўмитасининг Чегара хизмати 12 апрель куни Тожикистон билан икки марта отишма бўлгани тўғрисида хабар тарқатди.\nИккинчи отишма Бишкек вақти билан соат 21:17 (Тошкент вақти билан 20:17)да бошланган. Тожик аскарлари Қирғизистоннинг Достук қишлоғига миномётлардан ўқ отган. Отишма ярим соат давом этган.\nҚирғизистон миллий хавфсизлик қўмитаси Чегара хизмати тарқатган хабарда таъкидланишича, бу вақтда қирғиз расмийлари бундан аввал Лайлак туманидаги Селкан овулида содир этилган отишма юзасидан музокара ўтказиш учун Тожикистонга борган эди.\nОтишма оқибатида Қирғизистоннинг бир аскари яраланган. Отишма Бишкек вақти билан 22:15 (Тошкент вақти билан 21:15) да якунланган.\nБундан аввалроқ содир этилган биринчи отишмада Тожикистоннинг бир аскари яралангани хабар қилинган эди.\nҲозирча Тожикистон ҳукумати чегарадаги отишма юзасидан расмий муносабат билдирмади.\nҚирғизистон-Тожикистон чегараси узоқ йиллардан бери минтақадаги энг нотинч ҳудуд бўлиб қолмоқда. Сўнгги марта 27 январь куни икки давлат чегарасида бир неча соат давом этган отишма чоғида Тожикистон томонидан икки киши ўлган ва 10 киши яраланган. Қирғизистон эса камида 12 киши яраланганини билдирган.\nЧегарада энг йирик тўқнашув 2021 йилнинг апрель ойи охирларида содир бўлди. У “Головной” сув тақсимлаш объекти жойлашган ҳудуд учун жанжалдан келиб чиққан. Бир неча кун давом этган қуролли тўқнашув оқибатида қирғиз томонидан 154 киши яраланди, 36 киши, жумладан, икки бола ҳалок бўлди. Тожикистон ҳукумати эса расман 19 қурбон берганини ва 87 киши ярадор бўлганини маълум қилган.